Q=4	C=1	SS=2	LS=0	PS=0	DC=0	LC=0	SD=0	BS=1	G0=94	G1=73	G2=31	DLID=az_RU	BODY=Никаһда садиглији горујун | Аилә сәадәти\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Мјанма Нидерланд Норвеч Раратонга Соломон Адалары пиҹини Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га еве ермәни естон ефик зулу ибо иврит илок инҝилис исланд испан италјан кечуа (Боливија) кореја коса малагаси маҹар осетин полјак португал румын себуан сепеди серб сесуто (Лесото) сетсвана словак словен сранан-тонго суаһили тагалог таи тамил тви телугу тсонга түрк фарс фин франсыз хорват чех чичева јапон јунан ҝүрҹү Һаити креолу һилигајнон һинд әрәб\nМарија *: «Бир ара һисс едирдим ки, јолдашым Мајкл мәндән узаглашыб, ушагларла да сојуг рәфтар едир. Интернетә гошулмағымыздан чох кечмәди ки, онда бу ҹүр дәјишиклик мүшаһидә олунмаға башлады. Мән онун компүтердә порнографијаја бахмасындан шүбһәләнирдим. Бир ҝеҹә ушаглар јатандан сонра ону данышмаға мәҹбур етдим вә о етираф етди ки, порнографик сајтлара бахыр. Чох пәришан олдум. Башыма белә шеј ҝәлдијинә инана билмирдим. Она етибарымы тамамилә итирдим. Ән писи исә о иди ки, иш јолдашым мәнә мараг ҝөстәрмәјә башламышды».\nМајкл: «Бир гәдәр әввәл арвадым Марија компүтердә шәкил тапды вә мәни сорғу-суала тутмаға башлады. Етираф едәндә ки, тез-тез порнографик сајтлара бахырам, о, јаман гәзәбләнди. Мән чох пәрт олмушдум, өзүмү ҝүнаһкар һисс едирдим. Фикирләширдим ки, аиләмиз дағылаҹаг».\nСИЗҸӘ, Мајклла Маријанын мүнасибәтләриндә нә баш верирди? Јәгин дүшүнүрсүнүз ки, Мајклын әсас проблеми порнографијаја бахмаг иди. Лакин сонрадан Мајклын да баша дүшдүјү кими, бу вәзијјәт онларын никаһындакы даһа ҹидди проблемин — никаһа кифајәт гәдәр садиглијин олмамасынын нәтиҹәси иди *. Мајклла Марија тәзә аилә гуранда севҝи вә хош анларла долу һәјат јашајаҹагларына үмид едирдиләр. Анҹаг бир чох әр-арвадлар кими, онларын да никаһа олан сәдагәтләри вахт кечдикҹә азалды вә бир-биринә олан мараглары санки итмәјә башлады.\nСизә елә ҝәлирми ки, һәјат јолдашынызла араныздакы бағлылыг илләр өтдүкҹә зәифләјир? Мүнасибәтләринизин јенидән мөһкәмләнмәсини истәјәрдинизми? Әҝәр беләдирсә, сизә үч суалын ҹавабыны билмәк лазымдыр: никаһа садиг галмаг нә демәкдир? Садиглијинизи нә зәифләдә биләр? Һәјат јолдашыныза садиглији неҹә мөһкәмләндирә биләрсиниз?\nНикаһда садиглијин нә олдуғуну неҹә изаһ едәрдиниз? Јәгин чохлары дејәр ки, бу, борҹ һиссиндән доғур. Мәсәлән, әрлә арвад ушагларына, јахуд никаһын Баниси олан Аллаһ гаршысында дујдуглары борҹ һиссинә ҝөрә никаһларына садиг гала биләрләр (Төврат, Јарадылыш 2:22—24). Әлбәттә, бу, тәрифәлајигдир вә чәтин анларда никаһы горумаға көмәк едә биләр. Лакин хошбәхт олмаг үчүн әрлә арвадын тәкҹә бир-бирләри гаршысында борҹ һисси дујмасы кифајәт дејил.\nЈеһова Аллаһ никаһын әрлә арвада дәрин севинҹ вә мәмнунлуг ҝәтирмәсини нәзәрдә тутмушду. О истәјирди ки, киши арвады илә хошбәхт јашасын, гадын да әрини севсин вә әринин дә ону өз бәдәни кими севдијини һисс етсин (Сүлејманын мәсәлләри 5:18; Инҹил, Ефеслиләрә 5:28). Бу ҹүр бағлылығы јаратмаг үчүн әрлә арвад бир-биринә етибар етмәји өјрәнмәлидир. Онларын өмүрлүк достлуг јаратмалары да ејни дәрәҹәдә ваҹибдир. Гадынла киши бир-биринин етибарыны газананда вә бир-бирләринә ән јахын дост олмаға чалышанда, онларын никаһларына сәдагәтләри дә артаҹаг. Онлар бир-биринә бағланаҹаглар. Мүгәддәс Китабда бу мөһкәм бағлылыг ики нәфәрин санки «бир бәдән» олмасы кими тәсвир олунур (Инҹил, Матта 19:5).\nБуна ҝөрә дә сәдагәти евин кәрпиҹләрини бир-биринә мөһкәм јапышдыран суваға бәнзәтмәк олар. Сувағы гум, семент вә судан һазырлајырлар. Ејни тәрздә, сәдагәт дә борҹ һиссини, етибар вә достлуг кими амилләри өзүндә бирләшдирир. Бу бағлылығы нә зәифләдә биләр?\nҺансы чәтинликләр мөвҹуддур?\nСәдагәт чох чалышмағы вә фәдакарлығы тәләб едир. Лазым ҝәләрсә, һәјат јолдашынызы разы салмаг үчүн өз марагларыныздан кечмәјә һазыр олмалысыныз. Лакин киминсә арзуларына «бунун мәнә нә фајдасы вар?», дејә сорушмадан ҝүзәштә ҝетмәк дәбдән дүшүб. Чохлары үчүн бу, һәтта ағласығмаздыр. Анҹаг өзүнүзә суал верин: «Худбин ола-ола, никаһда хошбәхт олан нә гәдәр адам таныјырам?» Чох еһтимал ки, ҹаваб верәҹәксиниз: «Таныјырамса да, тәк-түк». Нә үчүн? Шәхси марагларынын гурбан верилмәси тәләб олунанда, хүсусилә дә ҝүзәштә ҝетдији һәр хырда шејә ҝөрә дәрһал мүкафат алмајанда, худбин инсан, чох ҝүман ки, никаһа садиг галмајаҹаг. Сәдагәт олмајан јердә исә, әрлә арвадын бир-бирләринә јениҹә вурулдуглары вахт дујдуглары романтик мәһәббәтин нә дәрәҹәдә ҝүҹлү олмасындан асылы олмајараг, мүнасибәтләр корланаҹаг.\nМүгәддәс Китаб ачыг-ајдын ҝөстәрир ки, никаһ асан иш дејил. Орада дејилир ки, «евли... арвадыны разы салмаг үчүн, дүнјәви ишләрин гајғысыны чәкир», еләҹә дә «әрли гадын... әрини разы салмаг үчүн дүнјәви ишләрин гајғысыны чәкир» (1 Коринфлиләрә 7:33, 34). Тәәссүф ки, худбин олмајан адамлар да һәрдән аиләдә бир-бирләринин гајғыларыны баша дүшмүр, јахуд һәјат јолдашынын вердији гурбанлары гијмәтләндирмир. Әрлә арвад бир-бирини гијмәтләндирмәјәндә никаһ, чох еһтимал ки, онлара даһа чох әзијјәт верир, нәинки гијмәтләндирәндә (Инҹил, 1 Коринфлиләрә 7:28).\nӘҝәр сиз никаһынызын чәтин анларда горунмасыны вә јахшы вахтларда чичәкләнмәсини истәјирсинизсә, она өмүрлүк бағлылыг кими бахмалысыныз. Белә мүнасибәтә неҹә саһиб ола биләрсиниз вә һәјат јолдашынызы сизә садиг галмаға неҹә тәшвиг едә биләрсиниз?\nСәдагәти неҹә мөһкәмләндирмәк олар?\nӘсас амил Аллаһын Кәламы олан Мүгәддәс Китабдакы мәсләһәтә тәвазөкарлыгла әмәл етмәкдир. Белә етмәјин һәм сизә, һәм дә һәјат јолдашыныза хејри дәјәҹәк (Пејғәмбәрләри китабы, Јешаја 48:17). Ҝәлин ҹәми ики практики аддымы нәзәрдән кечирәк.\n1. Никаһынызы биринҹи јерә гојун. Һәвари Павел ән үстүн дәјәрләри ајырд етмәји мәсләһәт ҝөрүрдү (Инҹил, Филипилиләрә 1:10). Әрлә арвадын бир-бири илә неҹә рәфтар етмәси Аллаһын ҝөзүндә чох ваҹибдир. Арвады илә илтифатла давранан киши илә Аллаһ да илтифатла давранаҹаг. Әринә һөрмәт едән гадын исә «Аллаһын гаршысында чох гијмәтлидир» (Инҹил, 1 Петер 3:1—4, 7).\nҺәјат јолдашыныза вахт ајырын\nНикаһыныз сизин үчүн нә дәрәҹәдә ваҹибдир? Адәтән нәји ваҹиб һесаб едириксә, она даһа чох вахт сәрф едирик. Өзүнүздән сорушун: «Кечән ај һәјат јолдашымла нә гәдәр вахт кечирмишәм? Јолдашымы һәлә дә јахын дост олдуғумуза әмин етмәк үчүн конкрет олараг нә етмишәм?» Әҝәр никаһынызы горумаг үчүн аз вахт сәрф етмисинизсә, јахуд да һеч сәрф етмәмисинизсә, һәјат јолдашыныз үчүн никаһа садиг галдығыныза инанмаг чәтин ола биләр.\nҺәјат јолдашыныз никаһа садиг олдуғунузу дүшүнүрмү? Буну неҹә билмәк олар?\nМӘСЛӘҺӘТ. Бир вәрәгә нөвбәти беш бәнди јазын: пул, иш, никаһ, әјләнҹә вә достлар. Инди јолдашынызын онлара һансы ардыҹыллыгла үстүнлүк вердијини дүшүнүрсүнүзсә, онлары о гајдада сыралајын. Һәјат јолдашыныздан да сизинлә бағлы ејни шеји етмәсини хаһиш един. Јазыб гуртарандан сонра вәрәгләри бир-биринизлә дәјишин. Әҝәр һәјат јолдашыныз аиләјә кифајәт гәдәр вахт вә ҝүҹ сәрф етмәдијинизи дүшүнүрсә, бир-биринизә сәдагәти мөһкәмләндирмәк үчүн һансы аддымлар ата биләҹәјинизи мүзакирә един. Һәмчинин өзүнүздән сорушун: «Һәјат јолдашымын ваҹиб сајдығы шејләрә даһа чох мараг ҝөстәрмәк үчүн нә едә биләрәм?»\n2. Һәр ҹүр хәјанәтдән гачын. Иса Мәсиһ демишди: «Бир гадына шәһвәтлә бахан һәр адам, артыг үрәјиндә онунла зина етмиш олур» (Инҹил, Матта 5:28). Никаһдан кәнарда киминләсә ҹинси әлагәјә ҝирмәк аилә телләрини гырыр вә бошанмаг үчүн Мүгәддәс Китаба әсасланан сәбәб олур (Инҹил, Матта 5:32). Анҹаг Исанын јухарыда ҝәтирилән сөзләри ҝөстәрир ки, јанлыш арзу инсанын зина етмәсиндән чох әввәл үрәјиндә јува гура биләр. Белә јанлыш арзуну үрәкдә сахламағын өзү дә хәјанәтин бир нөвүдүр.\nХәјанәт үрәкдән башлајыр\nНикаһа сәдагәти горумаг үчүн порнографијаја бахмајаҹағыныза өзүнүзә гәти сурәтдә сөз верин. Ким нә дејирсә-десин, порнографија никаһ үчүн зәрәрлидир. Бир гадын әринин порнографијаја бахмасына мүнасибәтини белә ифадә едир: «Әрим дејир ки, порнографија бизим севишмәјимизи рәнҝарәнҝ едир. Анҹаг мән өзүмү лазымсыз һисс едир вә дүшүнүрәм ки, она бәс етмирәм. О, порнографијаја баханда мән дә ағлајыб-ағлајыб јатырам». Сизин фикринизҹә, бу киши никаһа сәдагәтини мөһкәмләндирир, јохса әксинә, она зәрбә вурур? Сизҹә, онун бу һәрәкәти арвадына никаһа садиг галмаға көмәк едирми? О, арвады илә ән јахын досту кими рәфтар едирми?\nСадиг Әјјуб ҝөзләри үчүн әһд етмәклә никаһа вә Аллаһа сәдагәтини билдирмишди. О, һеч бир гыза бахмамаға гәти гәрарлы иди (Әјјуб 31:1). Бәс сиз Әјјубу неҹә тәглид едә биләрсиниз?\nПорнографијадан гачмагдан әлавә, гојмајын ки, үрәјиниздә әкс ҹинсдән олан адама намүнасиб бағлылыг јарансын. Дүздүр, чохлары дүшүнүр ки, әкс ҹинсдән олан шәхслә ешгбазлыг етмәјин никаһа һеч бир зәрәри јохдур. Анҹаг Аллаһын Кәламы хәбәрдарлыг едир: «Инсан үрәји һәр шејдән һијләҝәрдир, сағалмаз хәстәлији вар. Ону ким баша дүшә биләр?» (Пејғәмбәрләрин китабы, Јеремја 17:9). Үрәјиниз сизи алдатмајыб ки? Өзүнүздән сорушун: «Кимә даһа чох диггәт ҝөстәрирәм, һәјат јолдашыма, јохса әкс ҹинсдән олан башга бир адама? Јахшы хәбәр оланда биринҹи киминлә бөлүшүрәм, һәјат јолдашымла, јохса башгасы илә? Әҝәр һәјат јолдашым әкс ҹинслә үнсијјәтими мәһдудлашдырмағы хаһиш етсәјди, неҹә мүнасибәт ҝөстәрәрдим? Бу мәни әсәбиләшдирәрди, јохса мәмнунијјәтлә онун хаһишини јеринә јетирәрдим?\nМӘСЛӘҺӘТ: Әҝәр һәјат јолдашыныздан башга бир шәхс сизи ҹәлб едирсә, онда һәмин адамла анҹаг лазым оланда үнсијјәт един вә гој үнсијјәтиниз сырф рәсми характер дашысын. Һәмин адамын һансы саһәләрдә јолдашыныздан јахшы олдуғу барәдә фикирләшмәјин. Әксинә, диггәтинизи јолдашынызын јахшы хүсусијјәтләринә јөнәлдин (Сүлејманын мәсәлләри 31:29). Һансы ҹәһәтләринә ҝөрә јолдашыныза үрәјиниздә мәһәббәт ојандығыны јадыныза салын. Өзүнүздән сорушун: «Доғруданмы јолдашым бу кејфијјәтләри итириб, јохса мән артыг онлары ҝөрмүрәм?»\nӨзүнүз тәшәббүс ҝөстәрин\nМәгаләнин әввәлиндә адлары чәкилән Мајкл вә Марија проблемләрини һәлл етмәк үчүн мәсләһәт алмаг гәрарына ҝәлдиләр. Мәсләһәт алмаг һәлә илк аддымдыр. Анҹаг проблемләри олдуғуну етираф етмәклә вә көмәк истәмәклә, һәм Мајкл, һәм дә Марија никаһларына садиг олдугларыны, ону уғурлу етмәк үчүн әлләриндән ҝәләни етмәјә һазыр олдугларыны ҝөстәрдиләр.\nНикаһынызын мөһкәм, јахуд проблемли олмасындан асылы олмајараг, һәјат јолдашынызын еһтијаҹы вар ки, никаһынызы хошбәхт етмәјә гәрарлы олдуғунузу билсин. Һәјат јолдашынызы буна әмин етмәк үчүн һәр нә лазымдырса, един. Буну етмәк истәјиниз вармы?\n^ abz. 5 Бурада порнографијаја бахан кишинин нүмунәси ҝәтирилсә дә, ејни шеји едән гадын да никаһа садиг галмадығыны ҝөстәрир.\nҺәјат јолдашымла даһа чох вахт кечирмәк үчүн һансы ишләрә ајырдығым вахты азалда биләрәм?\nҺәјат јолдашымы никаһымыза садиг галдығыма неҹә әмин едә биләрәм?\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ Јанвар 2009\nҜӨЗӘТЧИ ГҮЛЛӘСИ Јанвар 2009


Q=0	C=0	SS=0	LS=0	PS=0	DC=0	LC=0	SD=0	BS=1	G0=8	G1=8	G2=5	DLID=az_RU	BODY=Nur-az.com - Инсана һәгигәти анламагда мане олан нәдир?\n26 Шәввал 1443\n8 Хордад 1401\nИнсана һәгигәти анламагда мане олан нәдир?\nҺәгигәтән иман ҝәтириб, јалныз өз Рәббинә тәвәккүл едәнләрин үзәриндә шејтанын һеч бир һөкмү јохдур\nҺәгигәт нә гәдәр ашкар ҝөрүнсә дә, ону кор ҝөзлә ҝөрмәк мүмкүн дејил. Һәгигәти танымаг үчүн онун ашкар ҝөрүнмәси нә гәдәр зәруридирсә, ҝөрән ҝөзә дә бир о гәдәр еһтијаҹ вардыр. Ахы кор, ҝүнәшин ишығыны неҹә ҝөрә биләр?!\nİнсанын һәгигәти танымасына мане олан јанлыш мүһакимәләр, нәфс истәкләринә табечилик, кор-коранә тәрәфбазлыг, тәкәббүр вә бу кими башга мәнфи тәзаһүрләрдир. Руһ чиркләндикҹә, һәгигәти дәрк етмәк дә чәтинләшир.\nБир һәдисдә бујурулдуғуна ҝөрә, әҝәр шејтанлар Адәм өвладынын гәлбини дөврәјә алмасајдылар, инсанлар фәзанын дәринликләрини сејр едә биләрдиләр. Бәс шејтанлардан неҹә гуртулмалы?Â\nГурани-кәримдә бујурулур: «Һәгигәтән иман ҝәтириб, јалныз өз Рәббинә тәвәккүл едәнләрин үзәриндә шејтанын һеч бир һөкмү јохдур. Шејтанын һөкмү јалныз она итаәт едиб, Аллаһа шәрик гошанлар үзәриндәдир». («Нәһл» сурәси, ајә 99-100.)\nДемәк, доғру јол јолчулары үчүн илкин шәрт, нәфсин пакландырылмасы вә тәгвадыр. Гурани-кәрим доғру јол ҝөстәрән илаһи китаб олдуғу һалда, нәфсинә ујан инсанлар һәтта Гурандан да өз јанлыш мүһакимәләринин сүбуту үчүн истифадә едирләр. Она ҝөрә дә, «Бәгәрә» сурәсинин 2-ҹи ајәсиндә бујурулур: «Бу һеч бир шәкк-шүбһә олмајан вә мүттәгиләрә доғру јол ҝөстәрән китабдыр».


Q=14	C=0	SS=0	LS=14	PS=0	DC=0	LC=0	SD=0	BS=2	G0=5	G1=5	G2=3	DLID=az_RU	BODY=Nur-az.com - Лачынсыз 23 ил...\nЛачынсыз 23 ил...\nЛачын рајонунун тәбии сәрвәтләри 23 илдир ки, ермәниләр тәрәфиндән таланыр\nЛачын рајонунун ишғалындан 23 ил кечир.\n1992-ҹи ил мај ајынын 16-дан 17-нә кечән ҝеҹә Шуша шәһәринин Туршсу дејилән әразисиндән вә Ермәнистанын Ҝорус рајону истигамәтиндән һүҹума кечән ермәни ордусу Лачыны ишғал етмишдир.\nИшғал алтында галмыш рајонун тәбии сәрвәтләри 23 илдир ки, ермәниләр тәрәфиндән талан едилир. Тәбии сәрвәтләрлә зәнҝин олан әразидә Туршсу, Галадәрәси, Ағанус, Хырманлар, Тигиг, Турш-тигиг, Нурәддин, Нағдалы, Һаҹыханлы кими мүалиҹәви әһәмијјәтли булаглар мөвҹуддур.\nРајонда үмуми еһтијатлары 1124 тон олан ҹивә (Нарзанлы, Чилҝәзчај, Сарыбулаг), 4457 мин тон олан вә әһәнҝ истеһсалына јарарлы Лачын әһәнҝдашы, 2533 мин кубметр олан вә истисмара ҹәлб едилән үзлүк дашы истеһсалына јарарлы Гочаз мәрмәрләшмиш әһәнҝдашы, 5125 мин кубметр олан вә мишар дашы истеһсалына јарарлы туф (Ағоғлан, Әһмәдли) мөвҹуддур.\nЕјни заманда, рајонда еһтијатлары 998 мин кубметр олан вә кәрпиҹ-кирәмид истеһсалына јарарлы Новрузлу ҝил, 2144 мин кубметр олан Гушчу пемза, 15794 мин кубметр олан Јухары Һәкәричај гум-чынгыл гарышығы, 10 тон әгиг вә 0,9 тон жад олан 2 әлван бәзәк дашы, 10449 мин тон олан 3 вулкан күлү, истисмар еһтијатлары 430 мин кубметр/ҝүн олан Минкәнд минерал су јатаглары вардыр.\n1961-ҹи илдә рајон әразисиндә надир тәбиәт комплексләрини горумаг үчүн јарадылан Лачын Дөвләт Тәбиәт Јасаглығы 20 мин һектар, 1987-ҹи илдә јарадылан Гараҝөл Дөвләт Тәбиәт Горуғу исә 240 һектар әразини әһатә едирди. Горугда 68 нөвдән вә 27 фәсиләдән ибарәт битки өртүјү вардыр. Лачын Дөвләт Тәбиәт Јасаглығынын әразисиндә ҹүјүр, гаја кечиси, чөл донузу, ајы, тураҹ, кәклик, гаратојуг кими надир фауна нөвләри мәскунлашмышдыр. Јасаглығын әразисиндәки Һаҹышамлы мешәсиндә дүнјада ән гијмәтли нөв олан гырмызы палыд (гызыл палыд) вардыр. Бу ағаҹ Азәрбајҹанда јалныз һәмин јасаглыгда јајылмышдыр.\nЛачын рајону үзрә 33285 һектар мешә фонду торпаглары вардыр ки, бунун да мешә илә өртүлү саһәси 26647 һектар (80,05 фаиз) иди. Мешәләрдә шам, палыд, вәләс, ҝөјрүш, ағҹагајын, гарағаҹ, акасија, говаг, сөјүд, дәмиргара, армуд ағаҹлары үстүнлүк тәшкил едирди.\nРајонда Һәкәри чајынын сағ саһилиндә вә Забух кәндиндә 400 јашлы 2 әдәд Шәрг чинары, дөвләт мешә фонду торпагларында 1092 һектар саһәни әһатә едән ардыҹ, шабалыд вә гарачөһрә ағаҹлары мүһафизә едилирди.


Q=10	C=4	SS=0	LS=6	PS=0	DC=0	LC=0	SD=0	BS=0	G0=42	G1=34	G2=16	DLID=az_RU	BODY=Nur-az.com - Рамазанда ҝүнорта ресторанлары бағламырсыныз, һеч олмаса Түркијәдән...\nРамазанда ҝүнорта ресторанлары бағламырсыныз, һеч олмаса Түркијәдән...\nБилдијимиз кими Түркијә дә Азәрбајҹан кими дүнјәви дөвләтдир, бу ики дөвләтин ганунлары шәриәт ганунлары дејил, гәрб өлкәләрин ганунларындан фәргләнмир. Демократик өлкәләрдә исә заһирән инсанлар өз ихтијарына бурахылыр. Истәјирсән бара ҝедиб шәраб ич, истәјирсән мәсҹидә ҝет вә ҹамаат намазларында иштирак елә.\nМүбарәк Рамазан ајы ҝириб ҝирмәјиб бир дәстә инсан сосиал шәбәкәдә, гәзетдә, сајтда јаман фәаллашыб. Бир дәнә дә сөз билирләр ки, мәсҹидин дә гапысы ачыгдыр, барын да. Ким һара истәјир ора ҝетсин. Һансы мүртәдин бири мүртәд бу фикри бунларын башына, бу сөзү дә дилләринә салыб билинмир. Амма ҹамаат артыг белә бир фикрә адәт едиб. Бу тәфәккүр Рамазандан да јан кечмәјиб. Истәјирсән оруҹ тут, истәмирсән тутма.\nБир хәбәр пајлашырлар, дејилир ки, Иранда оруҹ тутмајанлар ҹәримәләнәҹәк. Бу сөһбәти дә өз бәһсләринә әлавә едирләр. Дејирләр ки, Иранда наһагг јерә белә иш ҝөрүб ҹамааты мәҹбур едирләр ки, оруҹ тутсун. Әслиндә демократијашүвәнләр ки, индијәдәк дејирдиләр ҹамаатын ихтијарына верилмәлидир, онлар Иран мәсәләсиндә ејни мөвге ортаја гоја билмир. Мәлум олур ки, демократик, дүнјәви дөвләтләрдә сечими инсанын өзүнә тапышыран зүмрә Иран кими дини дөвләтин ганунларына гарышыр, онлары гынајыр, ҝүја бу демократијаја зидд имиш.\nАмма мәсәләнин әсли будур ки, биздә һәгигәтән дә иш инсанларын өһдәсинә бурахылмыр. Бәли, кимсә оруҹ тутурса демирләр ки, тутма, боғазына бир ведрә су төкмүрләр. (Һәрчәнд зорла төксәләр дә оруҹу батил олмаз) Тутмајаны да ҹәримәләмирләр. Де ҝәлки информасија дөврүндә јашадығымыз һалда КИВ васитәсилә психоложи һүҹумлар едирләр. Јәни, бүтүн телемәканда Рамазана аид һеч нә јохдур. Узаг башы бир саат дини бир верилиш ефирә ҝедир ки, бу да галан саатларда күтләви олараг ефирә ҝедән һәјасызлыг, шоу верилишләри кими верилишләрин арасында итиб- батыр. Буну она ҝөрә јазырыг ки, сорушмаг истәјирик ки, ахы сиз нә вахт халга Рамазан мүбарәклијиндән данышдыныз. Нә вахт бу халгын руһаниләринә имкан вердиниз ки, чыхыб Рамзанда мүбарәк ајын фејзиндән данышсынлар. Белә олан һалда халг әлбәттә ки, оруҹдан гафил олаҹагдыр.\nИкинҹи бир мәсәлә мүбарәк Рамазан ајында күчәләрдә ҝүнорта вахты ресторанларын, дөнәрханаларын, бундан даһа бетәр олан "пивәнојларын" фәалијјәтинин гадаған едилмәмәсидир. Дејәндә дә демократијашүвәнләр јенә башлајыб ҹар чәкиб дејирләр ки, бу иш инсанын өз ихтијарына бурахылыб. Дүздүр, кимсә диндардырса, Рамазан ајында бу кими јерләрдә - динә һөрмәт едиб – ишләмирсә она демәзләр нијә рестораныны бағламысан? Амма мән әминәм ки, бу һал күтләвиләшсә, оруҹ тутмајанлар оруҹ әһлинә, Рамазана һөрмәт наминә ифтар вахтына гәдәр ресторанларыны бағласалар ДГДК-нин "моллалары" башда Мүбариз мүәллим олмагла чыхыб ҹамаата "моизә едиб" дејәҹәкләр ки, бу иш дүзҝүн дејил.\nБу мәсәлә гејд едилмәлидир ки, Рамазан ајында ифтар вахтына гәдәр ресторанларын һөкүмәт тәрәфиндән бағладылмасы иман, дин ишидир. Валлаһи, биллаһи, инди сәрф еләсәјди һөкүмәт адамлары сөһбәти елә фырладыб ресторанлары бағладардылар ҝәл ҝөрәсән. Әҝәр онларда иман, дин, Ислама, Рамазана һөрмәт олсајды бир гәрар чыхарыб, јахшы мәнада бәһанә едиб ресторанлары бағладардылар. Лап тутаг ки, һеч ганун да чыхармырыг, онлар ефирдән ҹамаата сәсләниб десәләр ки, ај ҹамаат, ҝәлин Рамазана гаршы тәрбијәсизлик етмәјәк, онсуз да илин 11 ајыны күчәләримиз, булварымыз, шәһәримиз, ресторан вә барларымыз шејтан нәҹисијлә долудур, һеч олмаса ҝәлин мүбарәк Рамазан ајында араг, пивә, ресторанлары јығышдыраг ҹамаат буна етираз етмәз.\nӘн мүһүм исә будур ки, бу ишин һөкүмәт адамлары тәрәфиндән јеринә јетирилмәмәси она ҝөрәдир ки, онларын өзләри бу ишдә мараглы дејилләр. Чүнки өзләри дин, иман әһли дејил. Өзләри оруҹ тутмур, намаз гылмырлар. Хатырлајырсыныз габаглар бизим депутатлардан имкан дүшдүкҹә сорушурдулар ки, сиз оруҹ тутурсунуз? Онлар да һәмишә олдуғу кими бәһанә едиб дејирдиләр ки, бизим иш режимимиз ағырдыр, оруҹ тута билмирик. Сонра да башлајыб Аллаһын адындан мин ҹүр "моллалыг" едирдиләр. Ҝүја белә олан һалда онлар үзүрлүдүр, Аллаһ онлары бағышлајаҹаг, јахуд үмумијјәтлә бир депутат үчүн оруҹ тутмамаг ҝүнаһ дејил, о халгын әзијјәтини чәкир (инанан даша дөнсүн) 10 милјон халгын 100000 нәфәринин депутаты оруҹ тутмур ки, иши-ҝүҹү чохдур, ҝүја сечиҹиләрлә марагланыр, о бојда Түркијә Иран кими 80, 85 милјонлуг халгын рәһбәрләри оруҹ тутуб намаз гылыр.\nЕлә мәсәлә дә будур. Биз гынајанда, бунлар Аллаһа һөрмәтсизлик едиб ресторанларын фәалијјәтини гадаған етмир дејәндә дејирләр ки, нә билирсән? Бурдан билирәм ки, чүнки өзләри оруҹ тутмур, намаз гылмыр, ибадәт етмирләр. Чүнки бизим башбиләнләр һарам јемәкдән гәлбләри гәсавәт, үрәкләри пиј бағлајыб, бунлар һардан билсин Аллаһын һөрмәти нә олан шејдир. Өзү ибадәт етмәјән инсан үчүнсә һеч дә мараглы дејил ки, Рамазанда пивә ичдиләр, зина етдиләр. рүшвәт алдылар. Елә нәсиһәтимиз дә будур ки, ҝүнорта вахты ресторанлары, барлары, дөнәрханалары гапатмамағныз ҹәһәннәм, һеч олмаса Түркијәјә бахыб ибрәт алын. Орада да дөвләт дүнјәвидир, амма башчылар арасында, депутатлар ичиндә оруҹ тутуб намаз гыланлар мөвҹуддур. Һеч олмаса өзүнүз намаз гылыб оруҹ тутун, мүсәлман олдуғунуз билинсин. Етмирсинизсә доғрудан да ҹәһәннәмә (апарырсыныз өзүнүзү.)


Q=7	C=7	SS=2	LS=0	PS=1	DC=0	LC=0	SD=0	BS=1	G0=51	G1=34	G2=15	DLID=az_RU	BODY=МҮСАҺИБӘ | ФАН ЈУ\nДР. ФАН ЈУ өз карјерасына Пекин јахынлығында јерләшән Чин Атом Енержи Институтунда ријазијјат саһәсиндә елми тәдгигатчы олараг башлајыб. Һәмин вахт о, атеист иди вә тәкамүл нәзәријјәсинә инанырды. Амма инди Др. Ју инаныр ки, дүнја Аллаһ тәрәфиндән јарадылыб. Др. Фан Ју өз иманы һагда «Ојанын!» журналына мүсаһибә вериб.\nБизә бир аз өзүнүз һагда данышын.\nМән 1959-ҹу илдә Чинин Ҹиангши әјаләтинин Фучжоу шәһәриндә анадан олмушам. Мәним һарадаса сәккиз јашым оланда «мәдәни ингилаб»ын тәсири бүтүн өлкәни бүрүмүшдү. Атам мүһәндис иди. Ону уҹгар әразијә дәмир јолу салмаға ҝөндәрмишдиләр. О, јалныз илдә бир дәфә бизи ҝөрмәјә ҝәлә билирди. Бу, илләрлә белә давам еләди. Анам ибтидаи синиф мүәллимәси иди. Биз елә онун ишләдији мәктәбдә галырдыг. 1970-ҹи илдә биз Јүфанга (Линчван рајону) көчмәли олдуг. Һәмин илләрдә бура әрзағын тапылмадығы ән касыб кәнд иди.\nВалидејнләриниз һансы динә гуллуг едирди?\nАтам нә дин, нә дә сијасәтлә марагланмырды. Анам исә буддист иди. Мәктәбдә өјрәнмишдим ки, һәјат тәбии просесләр нәтиҹәсиндә мејдана ҝәлиб вә мән мүәллимләримин дедијинә инанырдым.\nРијазијјата олан марағыныз һарадандыр?\nРијазијјат фәннинин вурғуну идим. Чүнки бу фәнн доғруну ахтарыб тапмаг үчүн мәнтиг ишләтмәји тәләб едир. Мән 1976-ҹы илдә, ингилабын башчысы Мао Тсзедун өләндән бир мүддәт сонра института дахил олдум. Әсас фәнн кими ријазијјаты сечмишдим. Маҝистр дәрәҹәси аландан сонра илк ишим нүвә реакторларынын гурулушу үзрә ријази арашдырма апармагдан ибарәт иди.\nМүгәддәс Китабла илк танышлығыныз неҹә олуб?\n1987-ҹи илдә Техас А&М Университетиндә докторантура тәһсили алмаг үчүн Бирләшмиш Штатлара ҝәлдим. Билирдим ки, Америкада инсанларын чоху Аллаһын варлығына вә Мүгәддәс Китаба инаныр. Һәм дә ешитмишдим ки, Мүгәддәс Китабда чох ҝөзәл мәсләһәтләр вар. Одур ки, ону охумағы гәрара алдым.\nМүгәддәс китабын тәлимләри практики сәсләнирди. Анҹаг китабын бәзи һиссәләри мәнә гәлиз ҝәлди вә тезликлә ону охумағы дајандырдым.\nНеҹә олду ки, Мүгәддәс Китаба јенидән мараг ҝөстәрдиниз?\nЈараданын олмасы фикри мәним үчүн јени бир шеј иди, одур ки, мән бу һагда шәхсән арашдырма апармаг гәрарына ҝәлдим.\n1990-ҹы илдә Јеһованын Шаһиди олан бир нәфәр гапымы дөјдү вә мәнә бәшәријјәти ҝөзләјән ҝөзәл ҝәләҹәк һагда данышды. О, мәнә Мүгәддәс Китаб дәрси кечмәји бир әр-арвада тапшырды. Даһа сонра, һәјат јолдашым Липинг Мүгәддәс Китабы өјрәнмәјә башлады. О, Чиндә орта мәктәбдә физика фәнни үзрә дәрс дејирди вә мәним кими, о да атеист иди. Биз Мүгәддәс Китабын һәјатын јаранмасы илә бағлы нә дедијини өјрәндик. Јараданын олмасы фикри мәним үчүн јени бир шеј иди, одур ки, мән бу мөвзуда шәхсән арашдырма апармаг гәрарына ҝәлдим.\nАрашдырманы неҹә апардыныз?\nБир ријазијјатчы кими, һадисәләрин ола билмә еһтималыны һесабламаг мәним пешәмдир. Мән һәмчинин билирдим ки, һәјатын кортәбии шәкилдә јаранмасы үчүн зүлаллар артыг әввәлҹәдән мөвҹуд олмалы иди. Беләҹә, бир зүлалын өз-өзүнә јаранма еһтималыны һесабламаға чалышдым. Зүлаллар ән мүрәккәб гурулуша малик олан молекулларын сырасындадыр вә ҹанлы һүҹејрәләр бир-бири илә чох низамлы шәкилдә гаршылыглы тәсирдә олан минләрлә мүхтәлиф зүлаллардан ибарәтдир. Мән дәрк етдим ки, зүлалларын кортәбии шәкилдә әмәлә ҝәлмәси мүмкүн олан шеј дејил. Тәкамүл нәзәријјәсиндә һәлә бир дәнә дә олсун, китаба раст ҝәлмәмишәм ки, бу гәдәр мүрәккәб гурулуша малик молекулларын өз-өзүнә јаранмасыны мәнтигли вә ганеедиҹи шәкилдә изаһ едә билсин. Галды ки, әсасән зүлаллардан ибарәт олан ҹанлы организмләрин әмәлә ҝәлмәсини изаһ етсин! Бу фактлар ачыг-ашкар Јараданын олмасына ишарә едирди.\nМүгәддәс Китабын Аллаһдан назил олдуғуна сизи нә әмин етди?\nЈеһованын Шаһидләри илә Мүгәддәс Китабы арашдырдыгҹа өјрәндим ки, орада хырдалығына гәдәр јеринә јетмиш чохлу пејғәмбәрликләр гәләмә алыныб. Мүгәддәс Китабдакы принсипләрә ујғун даврандыгҹа онларын хејрини ҝөрдүм. Мән мәәттәл галырдым: Мүгәддәс Китабын мин илләр өнҹә јазылмасына бахмајараг, неҹә олур ки, орадакы мәсләһәтләр бу ҝүн дә ишә јарајыр. Тәдриҹән Мүгәддәс Китабын, доғрудан да, Аллаһын Кәламы олдуғуна әмин олдум.\nАллаһын варлығына инди сизи нә әмин едир?\nТәбиәтдәки бир чох елементләрә нәзәр саланда Јараданын варлығыны гәбул етмәкдән башга чыхыш јолум галмыр. Һал-һазырда мән компүтерләр үчүн бир програм јарадырам. Һәр дәфә инсан бејнинин компүтердән нә гәдәр үстүн олдуғунун шаһиди олдугҹа мәни һејрәт бүрүјүр. Мисал үчүн, бизим бејнимизин нитги анламаг баҹарығы сон дәрәҹә валеһедиҹидир. Әксәријјәтимиз кимсә данышаркән һәтта јарымчыг ҹүмләләр гурурса, өскүрүрсә, кәкәләјирсә, ләһҹә илә данышырса, сәси әкс-сәда верирсә, данышаркән әтрафда әлавә сәс-күј олурса вә ја телефонда хышылты јаранырса белә, данышыланы асанлыгла баша дүшә билирик. Јәгин дејәҹәксиниз бунда гејри-ади нә вар ки?! Анҹаг програм тәртибатчылары буна башга ҹүр јанашыр. Чүнки, ән мүкәммәл нитг анлама програмы белә, инсан бејнинә чата билмәз.\nӘн мүрәккәб гурулуша малик олан компүтерләрдән фәргли олараг, бејнимиз инсанын емосијаларыны ајырд едир, ләһҹәни сечир вә сәсинә әсасән инсанын ким олдуғуну мүәјјән едә билир. Програм тәртибатчылары компүтерләр үчүн инсан бејнинин нитг анлама габилијјәтини тәглид едән програмлар јаратмаг мәгсәдилә арашдырмалар апарырлар. Әминликлә дејә биләрәм ки, бунунла онлар әслиндә Аллаһын әл ишләрини арашдырырлар.


Q=6	C=0	SS=0	LS=6	PS=0	DC=0	LC=0	SD=0	BS=1	G0=24	G1=22	G2=12	DLID=az_RU	BODY=Nur-az.com - Елдар Маһмудовун “гышгыртдығы” метро Тағынын ҹызылдамаларынын јалан олмасы ордан билинир ки...\n27 Нојабр 2019\nЕлдар Маһмудовун “гышгыртдығы” метро Тағынын ҹызылдамаларынын јалан олмасы ордан билинир ки...\nАзәрбајҹанда мәмурларын, назирләрин, депутатханада тәјинатла отуранларын 99 фаизинин бандит, олигарх, манаполист, оғру, коррупсионер, јалтаг, халгы талајан сахтакар олмалары һамыја мәлумдур. Бунун сүбуту үчүн сајсыз-һесабсыз мәмурларын тутулмасы, зибилләринин орталыға чыхмасы, гачмасы вә с. фактлар ҝүн кими ортада олмасајды белә онларын јарамаз һакимијјәтдә тәмсил олунмаларынын өзү бир сүбутдур.\nБу јахынларда өз кобудлуғу, әдәбсизлији илә јаддашларда галан метро Тағы јенә Елдар Маһмудов һаггында данышмаға башлајыб. Азәрбајҹан һакимијјәти о гәдәр рәзил, мәнәвијјатсыз инсанлардан ибарәтдир ки, Елдар Маһмудов кими хаин, ҹинајәткар бир адам нә гәдәр ки, вәзифәдә галыб мәмурлары сојуб талајырды һеч ким она ҝүлдән артыг сөз дејә билмирди. Һәтта журналистләрә “сән бурдан ҹызылдајырсан, о да ордан” дејән метро Тағы белә Елдар Маһмудовун габағында дәјирманда буғда үјүдүрдү. Елдар вурулан, ев тустағы едилән кими Заһид Оруҹ кими метро Тағы да башлады онун әлејһинә данышмаға. Һалбуки Заһид Оруҹ кими дөвләт дүшмәнләри (әҝәр дедијинә ҝөрә Елдарын зибилләриндән мәлуматлы иди вә дөвләти хәбәрдар етмирдисә) кими метро Тағы - халгы сојуб соғана чевирән, метрону мајка-турсик базарларына чевирән бу инсан да Елдарын һазырда ев дустағы едилдији бир вахт ҹызылдамаға башлајыб.\nАхы Елдар Акиф Човдаровун әлијлә метро Тағыдан 3 милјон алмышды. Ҝүја бу Тағы да 40 илдир топладығы маашы, јәни 3 милјону горхусундан Елдара вермишди. Тәбии ки, адам мәһкәмәдә бу ҹүр јаландан данышыр. Чүнки һесаблама апарыб метро Тағыја сүбут еләмишдиләр ки, о, һәтта 40-50 ил јејиб-ичмәдән, палтар алмадан белә маашыны јығсајды 3 милјону дүзәлдиб верә билмәзди. Адам о гәдәр рәзилдир ки, һеч фикирләшмәјиб ки, гајыдыб мәнә суал верәрләр ки, әҝәр сән 40 илдир ишләјиб јемәдән – ичмәдән бу маашы топламышдынса бәс онда вагон бојда олан бәдәнини нәји һесабына әтләндирмисән?\nТағы өзүнә һагг газандырмаг үчүн дејир ки, ҝүја оғлуну Елдар чағырыб диндирәҹәкди, оғлу да хәстә олдуғу үчүн үрәји дөзмәјә биләрди. Амма онун оғлу әҝәр бу һәддә хәстә олсајды үмумијјәтлә Елдар (һәр нә гәдәр гулдур, сојғунчу олса да) белә бир рискә ҝетмәзди. Бу, Тағынын јаланынын бир парчасыдыр.\nЈаланынын башга бир һиссәси исә ондан ибарәтдир ки, адам дејир ки, оғлу мәһкәмә һакимидир. Инди Аллаһ билир һәр шејин, һәтта мәһкәмәләрин белә рүшвәтлә ишләдији Азәрбајҹанда метро Тағы нә гәдәр рүшвәт вериб оғлуну һаким тәјин етдириб. Үчүнҹү јалан ондан ибарәтдир ки, метро Тағы һеч дә өзү “сүддән чыхмыш ағ гашыг” дејил. МТН ортаја чыхартмышды ки, һәр 4 жетондан биринин пулу Тағынын ҹибинә ҝедирмиш. Тәсәввүр един ки, өзүнү саф адам, намусла вәтәнә хидмәт едән бир мәмур һесаб едән Тағынын доғрудан да халг, президент гаршысында башы ашағы олмасајды о Елдара пул вермәз, президентә мәлумат верәрди. Беләликлә дә һәм президентин, һәм дә халгын ҝөзүндә һөрмәти бирә мин артарды. Өзүнүн ҝөзүкөлҝәли адам олмасы сәбәбијлә бүтүн бунлары етмәјиб. Јаланынын бәлкә дә ән “ләззәтли јери” онун Елдарын тутулмамасыны ҝүја президентин гәрары олмасы кими гијмәтләндирмәсидир. Амам дејиләнләрә ҝөрә Елдар һәтта президент аиләсини динләмишди. Аллаһ билир ки, тәкҹә метро Тағы дејил, ондан јухарыларын да нә гәләтләри вар ки, Елдара һеч нә едә билмирләр. Буну исә метро Тағы ҝизләтмәклә бәрабәр өзүнүн шәффафлығындан дәм вурур. Елә билир ки, халгы өз сачма-сапан сөзләријлә алдада биләҹәк.\nӘслиндә исә Елдар-Акиф ҹүтјүлү Азәрбајҹан халгына ган уддуран, хаин, оғру мәмур-назир тајфасынын гәними кәсилмишди. Онлар халгы сојурду, Елдар-Акфи ҹүтлүјү дә онлары.


Q=2	C=0	SS=0	LS=0	PS=2	DC=0	LC=0	SD=0	BS=1	G0=27	G1=22	G2=10	DLID=az_RU	BODY=Биографија: Јеһова һәр ҝүн гајғы јүкүмү чәкир | Тәлим\nЈеһова һәр ҝүн гајғы јүкүмү чәкир\nМареса дү Ран\nСағламлығымдакы дөзүлмәз проблемләрә бахмајараг, мән һәјатым боју сәмави Атамызын мәһәббәт долу гајғысыны һисс етмишәм. Јеһоваја 20 илдән чох пионер кими хидмәт етмәкдән хүсусилә севинҹ дујмушам.\nМән 1956-ҹы илдә спина бифида хәстәлији илә доғулмушам. Бу, синир борусунун там гапанмамасы нәтиҹәсиндә әмәлә ҝәлән онурға бејни јыртығыдыр. Синир системимдә баш верән позунту јеримәјими чәтинләшдирди вә сағламлығымда диҝәр ҹидди проблемләрә сәбәб олду.\nМән доғулмаздан бир мүддәт әввәл, Јеһованын Шаһиди олан хүсуси тәјинатлы мүждәчи әр-арвад валидејнләримә Мүгәддәс Китабы өјрәтмәјә башламышды. Мән балаҹа оланда доғма шәһәрим Усакосда (Намибија) ҹәми бир нечә тәблиғчи вар иди. Буна ҝөрә дә биз јығынҹагда кечирилән материаллары аиләликҹә арашдырырдыг. Једди јашымда уростомија едилдим, јәни гарын јаталағымын өн һиссәсиндә сүни дәлик ачылды ки, сидијә чыха билим. 14 јашым оланда исә мәндә епилепсија ашкар едилди. Мәктәб евимиздән узагда олдуғундан вә даима валидејнләримин көмәјинә еһтијаҹ дујдуғумдан тәһсилим јарымчыг галды.\nБүтүн бунлара бахмајараг, гаршыма мәгсәд гојдум ки, Јеһова илә мүнасибәтләрими мөһкәмләндирим. Нәшрләримизин чоху ана дилим олан африкаанс дилиндә олмадығындан бәзи китабларымызы арашдырмаг үчүн инҝилис дилини өјрәндим. Сонра мән Падшаһлығын тәблиғчиси олдум вә 19 јашымда вәфтиз олундум. Нөвбәти дөрд ил әрзиндә физики вә емосионал ҹәһәтдән чохлу проблемләрим јаранды. Үстәлик, јашадығым шәһәрдә һамы бир-бирини јахшы таныдығындан хидмәтдә фәал иштирак етмәјә чәкинирдим.\n20 јашым оланда биз Намибијадан Ҹәнуби Африкаја көчдүк вә мән илк дәфә орада јығынҹагда олдум. Бу, мәнә хош тәәссүрат бағышлады. Лакин бир мүддәт сонра јенә дә бычаг алтына дүшдүм — бу дәфә колостомија әмәлијјаты кечирдим.\nБир гәдәр кечдикдән сонра мән рајон нәзарәтчисиндән пионер хидмәти һагда ешитдим. Онун сөзләри үрәјимә ҝүҹлү тәсир етди. Амма билирдим ки, сағламлығым бир о гәдәр дә јахшы дејил. Чохлу чәтинликләримин олмасына бахмајараг, Јеһованын әлинин үстүмдә олдуғуну һисс едирдим. Буна ҝөрә дә даими пионер бланкы долдурдум. Лакин сағламлығымдакы проблемләрә ҝөрә ағсаггаллар пионер олмағыма разылыг вермәјә тәрәддүд едирдиләр.\nБунунла белә, Падшаһлығын тәблиғ ишиндә әлимдән ҝәләни етмәк гәрарына ҝәлдим. Анамын вә башгаларынын көмәји илә алты ај әрзиндә пионер нормасыны верә билдим. Бу, мәним гәтијјәтли олдуғуму вә хәстәликләримлә баҹара билдијими сүбут етди. Мән јенидән бланк долдурдум вә бу дәфә истәјим гәбул олунду. 1988-ҹи ил сентјабрын 1-дән даими пионер олдум.\nПионер олдуғум мүддәтдә даим Јеһованын дәстәјини һисс етмишәм. Отуруб хәстәлијими дәрд еләмәкдәнсә, башгаларына һәгигәти өјрәтмәк мәни горујур, билијими артырыр вә руһән инкишаф етмәјимә көмәк едирди. Мәни хүсусилә севиндирән руһани ҹәһәтдән көмәк етдијим инсанларын өзләрини Јеһоваја һәср едиб вәфтиз олунмаларыдыр.\nДүздүр, һалым тез-тез дәјишир, амма Јеһова һәр ҝүн гајғы јүкүмү чәкир (Мәз. 68:19). О, мәнә садәҹә дөзмәк үчүн ҝүҹ вермир, һәјатдан һәзз алмағыма көмәк едир!


Q=2	C=2	SS=0	LS=0	PS=0	DC=0	LC=0	SD=0	BS=1	G0=38	G1=23	G2=10	DLID=az_RU	BODY=Nur-az.com - Ушагларымызы "русскиј сектор"а гојаг, јохса "Азәрбајҹан бөлмәсинә"?\n11 Нојабр 2018\nУшагларымызы "русскиј сектор"а гојаг, јохса "Азәрбајҹан бөлмәсинә"?\nБиздә дил проблеми һәлә дә өз мүсбәт һәллини тапмајыб. Һәлә дә гәрар верә билмәмишик ки, ҝөрәсән биз һансы дилә мәнсубуг? Ҝөрәсән биз рус диллијик, јохса азәри дилли. Һәлә дә биздә орта мәктәбләрдә "русскиј сектор" вә "Азәрбајҹан бөлмәси" арасындакы тәрәддүдлү јанашмалар галмагдадыр. Үстәлик валидејнләр мәктәбләрдә "русскиј сектора" ушағынын адыны јаздырмаг үчүн нөвбәјә дурурлар. Мәним анламадығым будур ки, о бојда рус империјасы олан Чар дөврүндә биз мүсәлман олдуғумуз үчүн һамамларын, јемәкханаларын диварларына һәм русҹа, һәм дә әрәб-фарс әлифбасы илә азәрбајҹанҹа јазардыг. Чар ҝетди, совет ҝәлди, биз нәһајәт совети бәјәнмәдик вә советдән чыхдыг. Инди исә һөкүмәтинә "бир тәпик" дедијимиз инсанларын дилиндән мөһкәм јапышмышыг.\nƏлбәттә бу саат рус дилинә алтернатив олараг инҝилис дили сөз-сөһбәтләри дә ҝәзир. Гәдимдә ҹамаат охумаг үчүн Фирәнҝ өлкәсиндә (Франса) ҝедәрди. О вахт фирәнҝләрин дилиндә данышана "филанкәс мүәллим адамдыр" дејирдиләр. Һеч бахмырдылар ки, ҝедиб доғрудан да мүәллимлик охујуб ја јох. Тәкҹә мүәллимлик шәрт дејил, һеч олмаса минимум ҝөрәсән ҝедиб мәсәлән бухалтерлик өјрәнибми, савадланыбмы? Бәлкә дә адам ҝедиб Франсада бүтүн ҝүнү о ресторан сәнин, бу дөнрхана мәним ҝәзиб долашыб сонра гајыдыб ҝәлиб, дејибләр ки, бу мүәллим адамдыр, Фирәнҝистанда охујуб.\nО ҝүн бир хәбәрдә охудум ки, Франсада бизим бир һәмјерлимиз вар, ҹаванлығындан зирәнҝ тәрпәниб Франсада франсыз дили мүтәхәссиси олуб. Бүтүн ишини-ҝүҹүнү бир кәнара атыб франсыз дилини франсыздан даһа јахшы бир шәкилдә мәнимсәјиб. Өзү Азәрбајҹан рәсмиләријлә мүһүм ҝөрүшләрдә тәрҹүмәчилик едир. Ҝүрҹүстанда да белә бир һәмјерлимиз олуб. Шеварнадзе илә о заманкы президентимизин сөһбәтләрини тәрҹүмә едиб. Мараглысы будур ки, бу тәрҹүмәчиләрин икиси дә азәрбајҹанлы олуб. Бәс нә үчүн биздә бир чох инсанлар өз дилиндән башга саир дилләрә һөрмәт гојдуглары һалда франсыз, ҝүрҹү, инҝилис тәрҹүмә үчүн мәһз азәрбајҹанлы тапыр? Нә үчүн өз франсызларыны, инҝилисләрини ҝедиб азәрбајҹанлынын дилини өјрәнмәјә тәшвиг етмирләр. Јохса бизи ән ҝеридә галмыш дөвләтләрдән, өлкәләрдән, һакимијјәтләрдән һесаб етдикләринә ҝөрәдир?\nБу јахында оғлуну һәмин рус дили бөлмәсинә јаздырмаг истәјән танышлардан бири деди ки, мәктәбдә ушағым гоншумузун азәрбајҹан бөлмәсиндә охујан ушағына "сволоч" деди. О да гајыдыб дејиб ки, нә дејирсән ҝетсин атова. Мән исә бу ушагларын һеч бирини гынамырам. Тәгсир бир гәдәр дә валидејндәдир. Чох фикир вермишәм ки, нәдәнсә рус дилиндә сәрбәст даныша билән ушагларын бир чоху өз арасында ја "вор в законе" сөһбәтләри "хырдалајыр", ја онлара "мама ушағы" дејирләр, ја да башлајырлар русҹа сөјүшләр сөјмәјә. "Русскиј јазычны" ушагларда да аз јохдур. Онлар да русҹа билмәјәнә "чушка" дејирләр. Әлбәттә тәрбијәли оғул бөјүдән дә аз дејил. Мәним исә әзиз халгыма төвсијәм будур ки, "русскиј сектор" олсун, ја олмасын, "Азәрбајҹан бөлмәси" олсун ја олмасын, фәрг еләмир. Әсас одур балаларынызы "тәрбијә сектору"нда охутдурун. Гој бөјүјүб "адам" олсунлар. Дилә ҝәлдикдә исә дил данышыг васитәсидир. Инсанларла үнсијјәт гурмаг үчүн нитг бир васитәдир. Һәдәф дејил. Мән бу ҝүндән "әҹәб едирәм", "ҝет, бөјүјүн ҝәлсин", "чашан ашыр" сөзләрини дәјишиб "абредокн", "билетвос", "курдинһо" сөзләрини ишләдирәм. Ким нә дејә биләр? Дил данышыг васитәси дејилми? Бу сөзләри дилчиләрин тәшәббүсү вә шанлы дөвләтимизин "дабро" вермәсијлә лүғәтә салырыг. Бу сөзләрин нә гәбаһәти вар ки - "абредокн" "әҹәб едирәм" јох, "гануну әзмә!", "билетвос" "ҝет бөјүјүн ҝәлсин" јох, "сизин кичик гардашынызам", "курдинһо" "чашан ашыр" јох, "дүзәлиш" мәнасыны верәндән сонра?\n3473 дәфә бахылыб


Q=4	C=2	SS=1	LS=1	PS=1	DC=0	LC=0	SD=0	BS=4	G0=119	G1=104	G2=43	DLID=az_RU	BODY=Валидејнләр, ушагларынызын гајғысына галын | Тәлим\nБәс сән ҹан атырсан?\nҺәгигәтдә олдуғуна әминсән? Нәјә ҝөрә?\nӘзаб-әзијјәтләрә рәғмән, Аллаһа сәдагәтлә хидмәт ет\nВалидејнләр, ушагларынызын гајғысына галын\nСонунҹу дүшмән олан өлүм мәһв едиләҹәк\nТаммүддәтли хидмәтчиләри јаддан чыхармајын\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Колумбија жест дили Конго Литва Маврики креолу Македонија Малта Мексика жест дили Непал Нидерланд Норвеч Сејшел креолу Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кисси кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар михе монгол море ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тсонга тумбука түрк түркмән түркмән (кирил) умбунду урду фарс фин франсыз хорват чех чибемба чилуба чинјанја читонга читонга (Малави) чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nҜөзәтчи гүлләси (тәлим нәшри) | сентјабр 2014\n«Сүрүнә јахшы бах» (СҮЛ. МӘС. 27:23).\nВалидејнләр һансы мәсулијјәти дашыјырлар?\nУшагларыны руһани ҹәһәтдән бәсләмәјә валидејнләрә нә көмәк едә биләр?\nАиләви ибадәтин ҝәнҹләрә һансы фајдасы вар?\n1, 2. а) Исраилдә чобанларын чијнинә һансы мәсулијјәт дүшүрдү? б) Нә үчүн валидејнләри чобанлара бәнзәтмәк олар?\nГӘДИМ Исраилдә чобанларын ҝүнү чох ағыр кечәрди. Сојуға-истијә дөзмәклә јанашы, онлар сүрүләрини вәһши һејванлардан вә инсанлардан горумалы олурдулар. Чобанлар тез-тез гојун-гузуну јохламалы, јаралы, хәстә олана гајғы ҝөстәрмәли идиләр. Онлар ән чох гузулара гајғы ҝөстәрирдиләр, чүнки гузулар ҝүҹсүз вә зәиф олурлар (Јар. 33:13).\n2 Мүәјјән мәнада, мәсиһчи валидејнләр дә чобанлара бәнзәјирләр. Онлар чобанларда олмалы олан кејфијјәтләри тәзаһүр етдирирләр. Онлар ушагларыны «Јеһованын вердији тәрбијә вә өјүд-нәсиһәтлә» бөјүтмәк мәсулијјәти дашыјырлар (Ефес. 6:4). Бу, һеч дә асан дејил. Чүнки ушаглар бир јандан Шејтанын сәнҝимәк билмәјән тәблиғатына мәруз галырлар, бир јандан да јанлыш һәрәкәтләрә мејил салырлар (2 Тим. 2:22; 1 Јәһ. 2:16). Ҝәлин ушагларынызын гајғысына галмагда сизә көмәк едәҹәк үч аддымы нәзәрдән кечирәк: онлары таныјын, бәсләјин вә онлара јол ҝөстәрин.\n3. Валидејнләр ушагларыны јахшы танымаг үчүн нә етмәлидирләр?\n3 Јахшы чобан гојунларынын сапсағлам олдуғуна әмин олмаг үчүн һәр бирини диггәтлә јохламалыдыр. Мәҹази мәнада сиз дә ушагларынызла бу ҹүр даврана биләрсиниз. Мүгәддәс Китабда дејилир: «Сүрүнә јахшы бах» (Сүл. мәс. 27:23). Ушагларынызы јахшы танымаг үчүн онларын һәрәкәтләринә, фикирләринә вә һиссләринә диггәт јетирмәлисиниз. Буну етмәјин ән јахшы үсулларындан бири онларла мүтәмади олараг үнсијјәт етмәкдир.\n4, 5. а) Ушагларын үрәкләрини ачмалары үчүн валидејнләр нә едә биләрләр? (Мәгаләнин әввәлиндәки шәклә бах.) б) Ушагларынызын сизинлә асанлыгла үнсијјәт гура билмәси үчүн нә етмәлисиниз?\n4 Бәзи валидејнләр фикир вермишләр ки, јенијетмәлик чағында ушагларла үнсијјәт етмәк даһа чәтин олур. Чүнки онлар өзләринә гапылыр, фикирләрини вә һиссләрини ифадә етмәјә чәкинирләр. Әҝәр сизин дә ушагларыныз беләдирсә, нә едә биләрсиниз? Үстүнә ҝетмәк вә ҹидди данышмаг әвәзинә хош аб-һава јарадын (Ганун. т. 6:6, 7). Чәтин ҝәлсә дә, чалышын бирликдә вахт кечирәсиниз. Сиз онларла ҝәзмәјә чыха, бирликдә машын сүрә, ојун ојнаја, јахуд да евдә иш ҝөрә биләрсиниз. Белә сәрбәст атмосфердә үрәјини ачмаг ушаглара даһа асан ҝәлә биләр.\n5 Бәс әҝәр ушағыныз јенә дә үнсијјәтдән гачырса, онда неҹә? Кечин башга үсула. Мәсәлән, гызыныздан ҝүнүнүн неҹә кечдијини сорушмаг әвәзинә, өз ҝүнүнүзүн неҹә кечдијиндән данышын. Онда, бәлкә, о да ҝүн әрзиндә олуб-битәнләрдән сизә данышды. Јахуд нә һагдаса гызынызын фикрини билмәк үчүн елә суаллар верин ки, сөзү өзүнә ҝөтүрмәсин. Рәфигәсинин бу мәсәләјә даир нә фикирләшдији илә мараглана биләрсиниз. Сонра соруша биләрсиниз ки, о, рәфигәсинә һансы мәсләһәти верәрди.\n6. Валидејн әлчатан олдуғуну неҹә ҝөстәрә биләр?\n6 Ушагларыныз онлары динләмәјә һазыр вә әлчатан олдуғунузу ҝөрдүкләри тәгдирдә сизә үрәкләрини ачаҹаглар. Әҝәр ушаглар ҝөрсә ки, валидејнләринин башларыны гашымаға белә вахтлары јохдур, онда өз проблемләрини ачыб демәјәҹәкләр. Бәс әлчатан валидејн олмаг нә демәкдир? Садәҹә «истәдијин вахт мәнә јахынлаша биләрсән» демәк кифајәт етмир. Ушагларыныз әмин олмалыдыр ки, сиз онларын проблемләринә нә башдансовду јанашаҹагсыныз, нә дә ки, һәддән артыг сәрт реаксија верәҹәксиниз. Бир чох валидејнләр бу саһәдә ҝөзәл нүмунә гојублар. 19 јашлы Кајла дејир: «Мән атама һәр шеји даныша биләрәм. О, нә сөзүмү кәсир, нә дә ки, данлајыр, садәҹә динләјир. Сонра исә дүзҝүн мәсләһәт верир».\n7. а) Валидејнләр ҝөрүшмәк кими мөвзулара неҹә јанаша биләрләр? б) Валидејнин һансы мүнасибәти ушаглары гыҹыгландыра биләр?\n7 Һәтта киминләсә ҝөрүшмәк кими һәссас мөвзулар һагда данышанда чалышын ки, баш верә биләҹәк тәһлүкәләр барәдә узун-узады хәбәрдарлыглар етмәкдәнсә, ушагларыныза бу мәсәләјә дүзҝүн јанашмағы өјрәдәсиниз. Туталым, сиз бир ресторана ҝетмисиниз вә ҝөрүрсүнүз ки, менјуда анҹаг гидадан зәһәрләнмәклә бағлы хәбәрдарлыглар вар. Чох еһтимал ки, сиз ораны тәрк едиб башга ресторана ҝедәҹәксиниз. Ејнилә, ушағыныз мәсләһәт үчүн сизә јахынлашанда ҝөрсә ки, «менјунузда» јалныз ҹидди хәбәрдарлыглар вар, о да бу ҹүр мүнасибәт ҝөстәрәҹәк. (Колослулара 3:21 ајәсини оху.) Буна ҝөрә дә таразлы јанашмаға чалышын. Емили адлы 25 јашлы бир баҹы бөлүшүр: «Валидејнләрим оғланла ҝөрүшмәк барәдә мәнимлә данышанда, бу мөвзуну ајыб бир шеј кими һалландырмырлар. Аилә гура биләҹәјин бир адамла таныш олмағын нормал олдуғуну дејирләр. Буна ҝөрә дә мән валидејнләримлә бу мөвзуда чәкинмәдән сөһбәт едә билирәм. Һәгигәтән дә, истәјирәм ки, онларын һәр шејдән хәбәрләри олсун, онлардан нәсә ҝизләтмәк фикрим јохдур».\n8, 9. а) Сөзү кәсмәдән динләмәјин һансы фајдасы вар? б) Ушаглары динләмәклә нәјә наил олмаг олар?\n8 Кајланын дедикләриндән ҝөрүнүр ки, ушагларыныза сәбирлә гулаг асмагла әлчатан олдуғунузу ҝөстәрә биләрсиниз. (Јагуб 1:19 ајәсини оху.) Гызыны тәк бөјүдән Катја адлы бир ана дејир: «Әввәлләр гызымла данышаркән һөвсәләм даралырды, сөзүнү ағзында гојурдум. Ону динләмәјә ҝаһ һәвәсим олмурду, ҝаһ да мәни бездирмәсини истәмирдим. Инди мән дә, гызым да хејли дәјишмишик, бир-биримизлә дил тапа билирик».\nОнлары динләмәклә таныјын(3—9 абзаслара бах)\n9 Роналд адлы ата да јенијетмә гызы илә ејни проблеми јашајыб. О дејир: «Гызым мәнә мәктәбдә бир оғландан хошу ҝәлдијини дејәндә јаман һирсләндим. Амма Јеһованын хидмәтчиләринә неҹә сәбир вә анлајыш ҝөстәрдији үзәриндә дүшүнәндә, фикирләшдим ки, мәсләһәт вермәздән әввәл үрәјини бошалтмаға имкан версәм, даһа јахшы олар. Нә јахшы ки, белә дә етдим! Гызымын һансы һиссләри кечирдијини дуја билдим. О, сөзүнү битирдикдән сонра онунла ата-бала кими данышмаг мәнә даһа асан олду. Севиндим ки, о, мәсләһәтими гәбул едиб мүнасибәтини дәјишәҹәјинә сөз верди». Ушагларынызла тез-тез үнсијјәт етмәк сизә онларын дүшүнҹә вә һиссләрини өјрәнмәк имканы верир. Бунун сајәсиндә сиз онлара һәјатда дүзҝүн гәрарлар вермәјә көмәк едә биләрсиниз *.\n10, 11. Ушагларынызын јолуну азмамасы үчүн нә едә биләрсиниз?\n10 Јахшы чобан билир ки, истәнилән вахт һансыса гојун сүрүдән аза биләр. Ола билсин, о, отлаја-отлаја аралыда битән отлуға тәрәф ҝедир вә беләҹә сүрүдән ајры дүшүр. Ушаг да јаваш-јаваш руһани ҹәһәтдән тәһлүкәли шејләрә — зәрәрли достлуға вә ја әдәбсиз әјләнҹәјә мејил сала биләр (Сүл. мәс. 13:20). Бу ҹүр тәһлүкәли вәзијјәтин јаранмамасы үчүн нә едә биләрсиниз?\n11 Ушагларынызын зәиф јөнләрини ҝөрәр-ҝөрмәз һәрәкәтә кечин. Ушагларынызда олан ҝөзәл кејфијјәтләри даһа да мөһкәмләндирмәјә чалышын (2 Пет. 1:5—8). Мүнтәзәм кечирилән аиләви ибадәт буну етмәјин ән ҝөзәл вахтыдыр. Бунунла бағлы «Бизим Падшаһлыг Хидмәтимиз»ин 2008-ҹи ил октјабр сајында дејилир: «Аилә башчылары тәшвиг олунурлар ки, Јеһованын гаршысында дашыдыглары мәсулијјәти јеринә јетирсинләр — долғун, мүнтәзәм аиләви өјрәнмә кечирсинләр». Бәс сиз ушагларынызы бәсләмәк үчүн тәсис едилмиш бу тәдбирдән там јарарланырсыныз? Инанын ки, ушагларыныз онларын руһани тәләбатларыны өдәмәк үчүн ҝөстәрдијиниз гајғыны олдугҹа гијмәтләндирир (Мат. 5:3; Филип. 1:10).\nОнлары јахшыҹа бәсләјин(10—12 абзаслара бах)\n12. а) Мүнтәзәм аиләви ибадәтин ҝәнҹләрә һансы фајдасы вар? («Онлар буну гијмәтләндирир» адлы чәрчивәјә бах.) б) Аиләви ибадәтин сәнә һансы фајдасы вар?\n12 Ҝәлин ҝөрәк 19 јашлы Кариса аиләви ибадәтин онлара ҝәтирдији фајда һагда нә дејир: «Аиләликҹә бир јерә јығышыб үнсијјәт етмәјимиз хошума ҝәлир. Бу, бизи бир-биримизә даһа да јахынлашдырыр вә хош анлар јашадыр. Аиләви ибадәти атам тәшкил едир. Онун бу ишә белә мәсулијјәтлә јанашмасы мәни һәм руһландырыр, һәм дә буна ҹидди јанашмаға тәшвиг едир. Бунун сајәсиндә она бир ата вә руһани башчы кими һөрмәтим даһа да артыр». Һәмчинин Бритни адлы ҝәнҹ баҹы бөлүшүр: «Аиләви ибадәт мәни валидејнләримә даһа да бағлады. Анладым ки, онлар проблемләрими динләмәјә һазырдырлар, онлар, һәгигәтән дә, гајғыкеш валидејнләрдир. Аиләви ибадәт бизә бир јумруг кими мөһкәм олмаға көмәк едир». Ајдын мәсәләдир ки, ушагларынызын руһани ҹәһәтдән, әләлхүсус да аиләви ибадәт васитәсилә, гејдинә галмагла сиз јахшы чобан олдуғунузу сүбут едәҹәксиниз *.\nУШАГЛАРЫНЫЗА ЈОЛ ҜӨСТӘРИН\n13. Ушағы Јеһоваја хидмәтә нә тәшвиг едә биләр?\n13 Гајғыкеш чобан сүрүјә истигамәт вермәк вә ону горумаг үчүн чомагдан истифадә едир. Чобанын бојнуна дүшән мәсулијјәтләрдән бири сүрүнү «ҝөзәл бир [отлаға]» истигамәтләндирмәкдир (Јез. 34:13, 14). Ола билсин, сиз дә бир валидејн кими ушагларыныза Јеһоваја хидмәтдә јол ҝөстәрирсиниз. Истәјәрсиниз ки, онлар өзләрини нөвбәти сөзләри јазан мәзмурчу кими һисс етсинләр: «Еј Аллаһым, Сәнин ирадәни јеринә јетирмәк мәнә зөвг верир, ганунун гәлбимдәдир» (Мәз. 40:8). Үрәјиндә бу ҹүр һиссләр кечирән ҝәнҹләр һәјатларыны Јеһоваја һәср едиб вәфтиз олунурлар. Ајдын мәсәләдир ки, онлар бу гәрары вермәк үчүн кифајәт гәдәр јаша чатмалы вә Јеһоваја хидмәт етмәји сәмими-гәлбдән арзуламалыдырлар.\n14, 15. а) Мәсиһчи валидејнләрин мәгсәди нә олмалыдыр? б) Јенијетмәләрдә нәјә ҝөрә һәгиги ибадәтлә бағлы шүбһәләр баш галдыра биләр?\n14 Бәс әҝәр ушағыныз руһани ҹәһәтдән јериндә аддымлајырса, һәтта иманы суал алтындадырса, онда неҹә? Онлара Јеһова Аллаһы севмәји вә Онун етдији һәр шеји гијмәтләндирмәји өјрәдин (Вәһј 4:11). Онларда бу мүнасибәт јаранса, онда Аллаһа хидмәт етмәклә бағлы шәхси гәрарларыны верә биләҹәкләр.\n15 Ушагларынызда шүбһәләр дә јарана биләр. Бәс онда онлара неҹә јол ҝөстәрә биләрсиниз? Јеһоваја хидмәтин һәјатда ән јахшы јол олдуғуну, һабелә әбәди хошбәхтлијә апардығыны ҝөрмәјә неҹә көмәк едә биләрсиниз? Онларын шүбһәләринин нәдән гајнагландығыны ашкар етмәјә чалышын. Мәсәлән, бир дүшүнүн: оғлунуз Мүгәддәс Китабын тәлимләри илә, һәгигәтән, разылашмыр, јохса, садәҹә олараг, һәмјашыдлары гаршысында бу тәлимләри мүдафиә етмәјә кифајәт гәдәр әминлији јохдур? Јахуд да гызыныз: о, Аллаһын нормаларынын нә гәдәр дүзҝүн олдуғуну суал алтына алыр, јохса өзүнү, садәҹә олараг, башгалары тәрәфиндән тәрк вә ја чыхдаш едилмиш кими һисс едир?\nОнлара јол ҝөстәрин (13—18 абзаслара бах)\n16, 17. Валидејнләр һансы үсулларла ушагларына һәгигәти өзүнүнкүләшдирмәјә көмәк едә биләрләр?\n16 Сәбәб нә олурса-олсун, сиз ушағыныза шүбһәнин нәдән јарандығыны ҝөрмәјә көмәк едә биләрсиниз. Бир чох валидејнләрин сынагдан кечирдији бир үсул вар, онлар үрәјиндәкиләри ачыб демәләри үчүн ушагларындан сорушурлар: «Мәсиһчи олмаг сәнин үчүн нә демәкдир? Бунун сәнә нә хејри дәјиб? Мәсиһчи олмағын һансы чәтинликләри вар? Инди алдығын вә ҝәләҹәкдә алаҹағын хејир-дуалары нәзәрә алсан, бу чәтинликләрә дәјәр?» Сөзсүз, сән бу суаллары сорғу-суал кими јох, өз сөзләринлә, меһрибан вә ҹаныјананлыгла демәлисән. Сөһбәт әснасында Марк 10:29, 30 ајәләрини дә мүзакирә едә биләрсән. Бәзи ҝәнҹләр өз фикирләрини ики сүтунда јазырлар, бириндә чәтинликләри, диҝәриндә исә фајдалары садалајырлар. Вәрәгдә долдурдуғу бу сүтунлар проблемләри ҝөрмәјә вә һәлл етмәјә онлара көмәк едә биләр. Әҝәр биз «Мүгәддәс Китаб өјрәдир» вә «Аллаһын мәһәббәти» китабларыны мараглананларла арашдырырыгса, онлары ушагларымызла арашдырмаг гат-гат ваҹибдир! Бәс сиз белә едирсиниз?\n17 Вахт кечдикҹә, ушагларыныз кимә хидмәт едәҹәкләринә өзләри гәрар верәҹәкләр. Дүшүнмәјин ки, сиз бу јолу сечдијиниз үчүн онлар кор-коранә арханызҹа ҝедәҹәкләр. Онлар һәгигәти өзүнүнкүләшдирмәлидирләр (Сүл. мәс. 3:1, 2). Әҝәр ушағыныз буну едә билмирсә, сәбәби тапмаға чалышын. Онлара бу кими суалларын үзәриндә дүшүнмәјә көмәк един: «Мән һарадан билирәм ки, Аллаһ мөвҹуддур? Јеһова Аллаһын ҝөзүндә дәјәрли олдуғума мәни нә әмин едир? Јеһованын нормаларынын мәним хејримә олдуғуна нә үчүн инанырам?» Јеһованын јолу илә јашамағын ән јахшы һәјат јолу олдуғуна әмин олмасы үчүн ушагларыныза сәбирлә јол ҝөстәрин вә бунунла јахшы чобан олдуғунузу сүбут един * (Ром. 12:2).\n18. Валидејнләр Јеһованы, Ән Бөјүк Чобаны неҹә тәглид едә биләрләр?\n18 Бүтүн һәгиги мәсиһчиләр Ән Бөјүк Чобанымызы тәглид етмәк истәјир (Ефес. 5:1; 1 Пет. 2:25). Валидејнләр өз сүрүләрини — дәјәрли өвладларынын јахшы танымалы вә Јеһованын һазырладығы хејир-дуалара апаран јолда онлара истигамәт вермәлидирләр. Беләликлә, чәтин олса белә, ушагларынызы һәгигәт јолунда бөјүтмәјә давам етмәклә онларын гајғысына галын!\n^ абз. 9 Бу һагда «Ҝөзәтчи гүлләси»нин 2008-ҹи ил октјабр—декабр сајынын 18—20-ҹи сәһифәләриндән даһа чох мәсләһәт тапа биләрсиниз.\n^ абз. 12 Даһа чох мәлумат әлдә етмәк үчүн «Ҝөзәтчи гүлләси»нин 2009-ҹу ил 15 октјабр сајынын 29—31-ҹи сәһифәләриндә јерләшән «Аиләви ибадәт хилас олмаг үчүн чох ваҹибдир!» адлы мәгаләјә бах.\n^ абз. 17 Бу мөвзу илә бағлы әтрафлы мәлумат «Ҝөзәтчи гүлләси»нин 2012-ҹи ил апрел—ијун сајынын 18—21-ҹи сәһифәләриндә мүзакирә едилир.\nОНЛАР БУНУ ГИЈМӘТЛӘНДИРИР\nРуһани бахышлары олан ики ҝәнҹ аиләви ибадәт һагда фикирләрини бөлүшүр.\n«Аиләви ибадәт сәнә һәм Јеһоваја, һәм дә аиләнә јахынлашмаға јардым едир. Өзүнү танымаға башлајырсан вә нә дәрәҹәдә руһани инсан олдуғуну ҝөрүрсән. Беләҹә, нәјин үзәриндә ишләмәли олдуғуну анлајырсан».\n«Аиләви ибадәт сајәсиндә биз һиссләримизи вә фикирләримизи сәрбәст ифадә едә билирик. Бу вахт әрзиндә ҝүнүн ҝәрҝинлијини архада гојуб диггәтимизи руһани ишләрә јөнәлдирик. Вахт вар иди биздә бу алынмырды, инди исә һәр шеј супердир. Аиләви ибадәт, бизә ләззәт верир!»\nҜӨЗӘТЧИ ГҮЛЛӘСИ (ТӘЛИМ НӘШРИ) сентјабр 2014


Q=7	C=3	SS=3	LS=3	PS=3	DC=0	LC=0	SD=0	BS=1	G0=22	G1=9	G2=3	DLID=az_RU	BODY=Дәрсләрдән гијмәтләрими галдырмаг үчүн нә едим? | Јенијетмәләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га еве ермәни естон ефик зулу ибо иврит илок инҝилис исланд исоко испан италјан кинјаруанда кирунди кореја коса латыш лингала малагаси малајалам маҹар осетин папјаменто (Күрасао) полјак португал румын рус санго себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тив тсонга тумбука түрк умбунду фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nЈахшы гијмәтләр алмаг үчүн нә едим?\nСән нә едә биләрсән:\nМүсбәт тәрздә дүшүн! Фикирләшмә ки, јахшы охумаг сәндә һеч ҹүр алынан дејил. Белә пис фикирләр бејнинә ҝирәндә, чалыш, сәндә нәјин даһа јахшы алындығы һагда дүшүнәсән. Мәсәлән, бир дәфә ҹамаат, ола билсин, әсассыз олараг Аллаһын хидмәтчиләриндән бири, һәвари Павелин нитг сөјләмәк габилијјәтини лаға гојанда о белә фикир сөјләди: « Әҝәр натиг кими мәһарәтли дејиләмсә, биликдә ки әскиклијим јохдур » (Инҹил, 2 Коринфлиләрә 10:10; 11:6). Һәвари һансыса зәиф ҹәһәтләринин олдуғуну данмырды. Ејни заманда нәјә габил олдуғуну да чох јахшы билирди. Бәс сәнин барәндә нә демәк олар? Ҝүҹлү ҹәһәтләрини садалаја биләрсән? Әҝәр ағлына һеч бир шеј ҝәлмирсә, онда сәни севән бөјүкләрдән соруш. Белә дост ҝүҹлү тәрәфләрини ҝөрмәјә вә онлары инкишаф етдирмәјә көмәк едә биләр.\nҺәр шеји планлашдыр. Јахшы охумаға ҝедән јол гыса дејил. Әввәл-ахыр охумалы олаҹагсан. Хошуна ҝәлсә дә-ҝәлмәсә дә, охумаға дәјәр. Бир аз сәј ҝөстәр — ким билир, бәлкә хошуна ҝәлди. Јахшы охумаг үчүн һәр шеји планлашдырмаг лазымдыр. Јадда сахла: нә гәдәр ки, мәктәблисән, охумаг — сәнин әсас ишиндир. Әлбәттә, Аллаһын Кәламында дејилир ки, « ҝүлмәјин өз вахты » вә « рәгс етмәјин өз вахты » вар (Ваиз 3:1, 4; 11:9). Бүтүн ушаглар кими, сән дә вахтыны шән кечирмәк үчүн имкан ахтарырсан. Лакин Аллаһын Кәламында белә бир хәбәрдарлыг вар: « Күләјә бахан тохум сәпмәз, булудлара бахан әкдијини бичмәз » (Ваиз 11:4). Ваҹиб ишләри сонраја сахлама. Нараһат олма, дәрс охумаға да, истираһәтә дә вахтын галаҹаг!\nАғырлыг галдырмаг әзәләләри инкишаф етдирдији кими, јахшы охумаг вәрдиши дә дәрсләрдән гијмәтләрини галдыра биләр.


Q=6	C=6	SS=3	LS=0	PS=3	DC=3	LC=0	SD=0	BS=0	G0=27	G1=12	G2=1	DLID=az_RU	BODY=Исанын Дағүстү тәблиғи (Матта 5-7) | Мүгәддәс Китаб һекајәси\nБАХ, Иса Галилеја дағындадыр. О бурада инсанлара тәлим верир. Исаја лап јахын отуранлар онун шаҝирдләридир. Иса шаҝирдләриндән он икисини өзүнә һәвари сечиб. Һәвариләр Исанын ән јахын шаҝирдләридир. Онларын адларыны билирсән?\nШимон Петер вә Андреј доғма гардашдырлар. Диҝәр ики гардашын ады Јагуб вә Јәһјадыр. Јагуб вә Шимон адында башга ики һәвари дә вар. Ики һәваринин ады Јәһудадыр. Онлардан бири Јәһуда Искарјотдур, о бири Јәһуданы исә Тадај да чағырырлар. Галан дөрд һәваринин ады Филип, Натанел (башга ады Бар-Талмај), Матта вә Томадыр.\nСамаријадан гајыдандан сонра Иса биринҹи дәфәдир ки, ‘Ҝөјләрин Падшаһлығы јахындыр’ дејә тәблиғ едир. Билирсән бу һансы Падшаһлыгдыр? Бу, Аллаһын гурдуғу һөкумәтдир. Бу һөкумәтин падшаһы Исадыр. О, ҝөјдән јери идарә едәҹәк вә јер үзүнә сүлһ ҝәтирәҹәк. Аллаһын Падшаһлығы бүтүн јер үзүнү ҝөзәл Ҹәннәтә чевирәҹәк.\nБурада Иса Падшаһлыг һаггында данышыр. О инсанлары өјрәдир: ‘Белә дуа един: Еј, ҝөјдәки Атамыз, адын һөрмәтлә чәкилсин. Гој Падшаһлығын ҝәлсин. Ҝөјдә олдуғу кими, јердә дә истәјин јеринә јетирилсин’. Чохлары бу дуаны «Рәббин дуасы» вә ја «Атамыз» ады илә таныјыр. Бәс сән бу дуаны билирсән?\nИса, һәмчинин дүзҝүн рәфтар барәсиндә дә өјрәдир. О дејир: ‘Башгаларынын сәнинлә неҹә давранмасыны истәјирсәнсә, сән дә онларла елә давран’. Мәҝәр сәнинлә јахшы рәфтар едәндә хошуна ҝәлмир? Иса дејир ки, биз дә башгалары илә јахшы рәфтар етмәлијик. Ҹәннәтдә һамы бу ҹүр даврананда һәјат неҹә дә ҝөзәл олаҹаг!\nМатта 5–7-ҹи фәсилләр; 10:1–4.


Q=8	C=8	SS=8	LS=0	PS=0	DC=0	LC=0	SD=0	BS=0	G0=9	G1=8	G2=6	DLID=az_RU	BODY=Ҝүрҹү дилиндә Мүгәддәс Китаб. Тәрҹүмә тарихи\n«Моквинин дөрд мүждәси», 14-ҹү әсрә аид ҝүрҹү әлјазмасы\nМҮГӘДДӘС КИТАБЫН илк тәрҹүмә олундуғу дилләрә арами, копт, латын вә диҝәр дилләрлә јанашы ҝүрҹү дили дә дахилдир. Дөрд Мүждәнин, Булусун јаздығы мәктубларын вә Зәбурун гәдим ҝүрҹү әлјазмалары ерамызын V әсринин орталарына вә даһа өнҹәки дөврә аиддир. Нөвбәти әсрләр әрзиндә Мүгәддәс Китабын ҝүрҹү дилинә тәрҹүмәси вә нәшри артды, буна ҝөрә дә һал-һазырда Мүгәддәс Китабын ҝүрҹү дилиндә бир нечә тәрҹүмәси мөвҹуддур *.\nМүгәддәс Китаб ҝүрҹү халгынын әдәбијјатына вә адәт-әнәнәсинә ҝүҹлү тәсир едиб. Мисал үчүн, еһтимал ки, бешинҹи әсрин сонларына јахын јазылмыш шаһзадә Шушаникин әзаблары һаггында олан әсәрдә Мүгәддәс Китабдан мүхтәлиф ситатлар ҝәтирилир вә орадакы тәсвирләрдән истифадә едилир. Јазычы Шота Руставели тәрәфиндән 1120-ҹи илдә јазылмыш «Пәләнҝ дәриси ҝејмиш пәһләван» («Вепхвистгаосани») адлы епик әсәрдә ҝүрҹү халгына мәсиһи дәјәрләри ашыланыр. Јазычы орада әсл достлуг, сәхавәт, гәрибләрә мәһәббәт вә бу кими диҝәр мөвзулара мүраҹиәт едир. Бу әхлаг дәјәрләрини ҝүрҹү халгы индијә кими уҹа тутур.\n^ абз. 3 Әтрафлы мәлумат алмаг үчүн «Ҝөзәтчи гүлләси»нин 2013-ҹү ил 1 ијун сајынын «Әсрләрлә ҝизләдилмиш хәзинә» адлы мәгаләсинә (рус.) бахын.\nМүгәддәс Китаб тәрҹүмәләри Мүгәддәс Китаб вә тарих


Q=9	C=7	SS=6	LS=0	PS=0	DC=0	LC=0	SD=0	BS=1	G0=144	G1=109	G2=53	DLID=az_RU	BODY=Исанын буғда вә алаг отлары мәсәлини арашдыр | Тәлим\n«Мән бу дөврүн јекунуна кими һәмишә сизинләјәм» (МАТ. 28:20).\nБУ СУАЛЛАРЫ ҸАВАБЛАНДЫРЫН:\nНәјә ҝөрә елә гәнаәтә ҝәлә биләрик ки, биринҹи әсрдән бу ҝүнә кими јер үзүндә һәмишә мәсһ олунмушлар олуб?\n1914-ҹү илдә Иса һансы јохлама ишинә башлады?\nИсанын буғда вә алаг отлары мәсәлиндә тәсвир олунан һансы һадисәләр һәлә ҝәләҹәкдә баш верәҹәк?\n1. а) Буғда вә алаг отлары мәсәлини гысаҹа нәгл ет. б) Иса бу мәсәлин мәнасыны неҹә изаһ етди?\nИСАНЫН Падшаһлыг һаггында мәсәлләриндән бириндә јахшы тохум сәпән әкинчи вә бу тохумлар арасында алаг оту тохуму сәпән дүшмән тәсвир олунур. Алаг оту чохалмаға башлајыр, анҹаг әкинчи өз нөкәрләринә тапшырараг дејир: «Гој икиси дә бичинә гәдәр бир јердә бөјүсүнләр». Бичин вахты алаг отлары мәһв едиләҹәк, буғда исә топланаҹаг. Иса өзү бу мәсәлин мәғзини изаһ едир. (Матта 13:24—30, 37—43 ајәләрини оху.) Бу мәсәлдә сөһбәт нәдән ҝедир? («Буғда вә алаг отлары» адлы чәрчивәјә бах.)\n2. а) Әкинчинин тарласында баш верән һадисәләр нәләри тәсвир едир? б) Бу мәгаләдә мәсәлин һансы һиссәси мүзакирә едиләҹәк?\n2 Әкинчинин тарласында баш верән һадисәләр Исанын буғда синфинә дахил олан инсанлары — онунла бирликдә Падшаһлыгда идарә едәҹәк мәсһ олунмуш мәсиһчиләри неҹә вә нә вахт топлајаҹағыны ҝөстәрир. Әкин иши ерамызын 33-ҹү илинин Әллинҹи ҝүн бајрамындан башлајыб. Јығым иши бу системин сонуна гәдәр сағ галан мәсһ олунмушларын ахырынҹы дәфә мөһүрләнәҹәји вә сонра ҝөјә галдырылаҹағы заман тамамланаҹаг (Мат. 24:31; Вәһј 7:1—4). Дағын зирвәсиндән әтрафа ҝениш мәнзәрә ачылдығы кими, бу мәсәл дә бизә тәхминән 2000 ил әрзиндә баш верән һадисәләрин ҝедишатыны ҝөрмәјә көмәк едир. Белә вәзијјәтдә биз Падшаһлыгла әлагәли баш верән һансы һадисәләри мүшаһидә едирик? Бу мәсәлдә әкин, инкишаф вә бичин вахты тәсвир олунур. Бу мәгаләдә диггәт, әсас етибарилә, бичин вахтына јөнәлдилир *.\n3. а) Биринҹи әсрдән сонра һадисәләр неҹә ҹәрәјан етмәјә башлады? б) Матта 13:28 ајәсинә әсасән, кимләр һансы суалы галдырмышдылар? (Һәмчинин гејдә бах.)\n3 «Алаг отлары» ерамызын икинҹи әсринин әввәлләриндә сахта мәсиһчиләрин дүнја тарласында пејда олмасы илә ортаја чыхды (Мат. 13:26). Артыг дөрдүнҹү әсрдә алаг отуна бәнзәјән мәсиһчиләрин сајы мәсһ олунмушларын сајындан гат-гат чох иди. Јадыныздадырса, мәсәлдә нөкәрләр ағаларындан алаг отларыны көкүндән чыхарыб атмаг үчүн иҹазә истәмишдиләр * (Мат. 13:28). Бәс аға онлара неҹә ҹаваб вермишди?\n4. а) Ағанын, јәни Исанын ҹавабындан нә ајдын олур? б) Буғда илә мүгајисә олунан мәсиһчиләр нә вахтдан ҝөрүнмәјә башладылар?\n4 Буғда вә алаг отлары барәдә Иса демишди: «Гој икиси дә бичинә гәдәр бир јердә бөјүсүнләр». Бу тапшырыг ону ҝөстәрир ки, биринҹи әсрдән бу ҝүнә гәдәр јер үзүндә һәмишә буғда илә мүгајисә олунан мәсһ олунмушлар олуб. Бу гәнаәтә ҝәлмәјә бизә Исанын шаҝирдләринә бир гәдәр сонра дедији сөзләр көмәк едир: «Мән бу дөврүн јекунуна кими һәмишә сизинләјәм» (Мат. 28:20). Бу, о демәкдир ки, дөврүн сонуна кими мәсһ олунмуш мәсиһчиләр һәмишә Исанын мүдафиәси алтында олаҹаглар. Анҹаг алаг отлары илә мүгајисә олунан сахта мәсиһчиләрин сајҹа үстүнлүк тәшкил етдији бу узун вахт әрзиндә кимин буғда синфинә аид олдуғуну дәгиг билмирик. Лакин бичин вахты башламаздан тәхминән 30 ил әввәл буғда синфи ҝөрүнмәјә башлады. Бу неҹә баш верди?\nЕЛЧИ ЈОЛ ҺАЗЫРЛАЈЫР\n5. Малакинин пејғәмбәрлији биринҹи әсрдә неҹә јеринә јетди?\n5 Иса буғда вә алаг отлары илә бағлы мәсәлини чәкмәздән әсрләр өнҹә, Јеһова Малаки пејғәмбәри Исанын мәсәлиндә өз әксини тапан һадисәләр барәдә пејғәмбәрлик етмәјә илһамландырмышды. (Малаки 3:1—4 ајәләрини оху.) Јол һазырлајан илк елчи Вәфтизчи Јәһја олмушдур (Мат. 11:10, 11). О, ерамызын 29-ҹу илиндә ҝәләндә Исраил халгы үчүн һөкм вахты јахынлашмышды. Икинҹи елчи исә Иса Мәсиһ иди. О, Јерусәлимдәки мәбәди ики дәфә — биринҹи дәфә хидмәтинин әввәлиндә, икинҹи дәфә исә хидмәтинин сонуна јахын тәмизләмишди (Мат. 21:12, 13; Јәһ. 2:14—17). Демәли, Исанын ҝөрдүјү бу тәмизлик иши мүәјјән вахты әһатә етмишди.\n6. а) Малакинин пејғәмбәрлији ҝениш мигјасда неҹә јеринә јетди? б) Иса руһани мәбәддә јохлама ишини һансы вахт әрзиндә һәјата кечириб? (Һәмчинин гејдә бах.)\n6 Малакинин пејғәмбәрлији ҝениш мигјасда неҹә јеринә јетди? 1914-ҹү илә гәдәр онилликләр әрзиндә Чарлз Тејз Рассел вә онун әмәкдашлары Вәфтизчи Јәһјанын ишинә бәнзәр иши һәјата кечирмишләр. Бу Мүгәддәс Китаб Тәдгигатчыларынын ҝөрдүкләри ваҹиб ишә Аллаһын Кәламындакы һәгигәтләри јенидән үзә чыхартмаг, мәсәлән, Мәсиһин фидјә гурбанлығынын әсил мәнасыны өјрәтмәк, ҹәһәннәм оду тәлимини ифша етмәк, диҝәр халгларын вахтынын сона чатмаг үзрә олдуғуну бәјан етмәк дахил иди. Бунунла белә, Мәсиһин давамчылары олдуғуну иддиа едән бир чох дини груплар мөвҹуд иди. Буна ҝөрә дә бу груплардан һансынын буғда синфи олдуғуна даир ваҹиб суал ҹаваб тәләб едирди. Бу мәсәләјә ајдынлыг ҝәтирмәк үчүн Иса 1914-ҹү илдә руһани мәбәди јохламаға башлады. Бу јохлама вә тәмизлик иши 1914-ҹү илдән 1919-ҹу илин әввәлинә гәдәр давам етди *.\nЈОХЛАМА ВӘ ТӘМИЗЛИК ИЛЛӘРИ\n7. Иса 1914-ҹү илдә јохлама ишинә башлајанда нәји мүәјјән етди?\n7 Иса јохлама ишинә башлајанда нәји мүәјјән етди? Артыг 30 илдән чох иди ки, Мүгәддәс Китаб Тәдгигатчыларындан ибарәт кичик бир груп ҝениш тәблиғ кампанијасына бүтүн ҝүҹүнү вә имканыны сәрф едирди *. Нисбәтән аз, амма сағлам саплаглары олан бу буғда синфинин Шејтанын алаг отлары арасында боғулмадығыны ҝөрмәк Иса вә мәләкләр үчүн неҹә дә севиндириҹи иди! Анҹаг һәлә дә «Левилиләри», јәни мәсһ олунмушлары сафлашдырмаға еһтијаҹ вар иди (Мал. 3:2, 3; 1 Пет. 4:17). Бәс нијә?\n8. 1914-ҹү илдән сонра һансы һадисәләр баш верди?\n8 Бәзи Мүгәддәс Китаб тәдгигатчылары 1914-ҹү илин сонунда ҝөјә галхмадыглары на ҝөрә мәјуслуға гапылдылар. 1915—1916-ҹы илләр әрзиндә тәшкилата хариҹдән едилән тәгибләр тәблиғ ишини зәифләтди. Ән писи исә, 1916-ҹы илин октјабр ајында Рассел гардашын өлүмүндән сонра тәшкилатын дахилиндә дә ҝүҹлү фикир ајрылыглары јаранмаға башлады. Ҝөзәтчи Гүлләси, Мүгәддәс Китаб вә Трактатлар Ҹәмијјәтинин једди директорундан дөрдү Рутерфорд гардашын рәһбәр сечилмәси гәрарына сонрадан гаршы чыхдылар. Онлар гардашлар арасында нифаг салмаға чалышдылар, анҹаг 1917-ҹи илин август ајында онларын Бет-Ели тәрк етмәләри әсил тәмизлик олду! Үстәлик, бәзи Мүгәддәс Китаб Тәдгигатчылары инсан горхусуна гапылмышдылар. Лакин үмумиликдә онлар Исанын тәмизлик ишинә һај вердиләр вә лазыми дәјишикликләр етдиләр. Беләликлә, Иса онлары буғда синфинә аид олан һәгиги мәсиһчиләр кими гәбул етди, христиан килсәләринә мәнсуб олан кәсләр дә дахил олмагла, бүтүн јаланчы мәсиһчиләри исә рәдд етди (Мал. 3:5; 2 Тим. 2:19). Сонра нә баш верди? Буну билмәк үчүн ҝәлин буғда вә алаг отлары мәсәлинә гајыдаг.\nБИЧИН ВАХТЫ БАШЛАДЫГДАН СОНРА НӘЛӘР БАШ ВЕРИР?\n9, 10. а) Бичин иши илә бағлы нәји арашдыраҹағыг? б) Бичин вахты биринҹи һансы иш һәјата кечирилди?\n9 «Бичин дөврүн [јекунудур]», — дејә Иса гејд етмишди (Мат. 13:39). Бу бичин вахты 1914-ҹү илдән башлајыб. Инди биз Исанын һаггында данышдығы вә бу дөврдә баш верән беш һадисәни нәзәрдән кечирәҹәјик.\n10 Биринҹиси, алаг отларынын јығылмасы. Иса демишди: «Бичин вахты мән бичинчиләрә дејәҹәјәм: “Әввәлҹә алаг отларыны јығыб дәрз бағлајын вә јандырын”». 1914-ҹү илдән сонра мәләкләр алаг отлары илә мүгајисә олунан мәсиһчиләри «падшаһлығын оғуллары» олан мәсһ олунмушлардан ајырараг онлары јығмаға башлады (Мат. 13:30, 38, 41).\n11. Бу ҝүнә кими һәгиги мәсиһчиләри сахталардан фәргләндирән әсас нә олуб?\n11 Јығым иши сүрәтләндикҹә ики груп арасындакы фәрг даһа да ајдын ҝөрүндү (Вәһј 18:1, 4). 1919-ҹу илдә ајдын олду ки, Бөјүк Бабил јыхылыб. Бәс һәгиги мәсиһчиләри сахталардан фәргләндирән әсас нә иди? Тәблиғ иши. Мүгәддәс Китаб Тәдгигатчылары арасында рәһбәрлији үзәрләринә ҝөтүрәнләр Падшаһлығын тәблиғ ишиндә һәр кәсин иштирак етмәсинин ваҹиблијини вурғуламаға башладылар. Мәсәлән, 1919-ҹу илдә нәшр едилән «Бу иш кимә һәвалә олунуб?» адлы буклетдә бүтүн мәсһ олунмуш мәсиһчиләр евдән-евә тәблиғ етмәјә тәшвиг олунурдулар. Орада дејилирди: «Нә гәдәр нәһәнҝ ҝөрүнсә дә, бу, Рәббимизин ишидир вә биз бунун өһдәсиндән Онун көмәји илә ҝәләҹәјик. Сән бу ишдә иштирак етмәк шәрәфинә лајиг ҝөрүлмүсән». Буна неҹә һај верилди? 1922-ҹи илдә нәшр олунан «Ҝөзәтчи гүлләси»ндә хәбәр верилирди ки, Мүгәддәс Китаб Тәдгигатчылары тәблиғ ишини сүрәтләндирмәјә башладылар. Бу садиг мәсиһчиләр елә о вахтдан бу ҝүнә кими евдән-евә тәблиғ ишләри илә танынырлар.\n12. Буғда синфи нә вахтдан топланыр?\n12 Икинҹиси, буғданын топланмасы. Иса өз мәләкләринә әмр едир: «Буғданы мәним анбарыма топлајын» (Мат. 13:30). 1919-ҹу илдән етибарән, мәсһ олунмуш мәсиһчиләр тәмизләнмиш мәсиһчи јығынҹағына топланырлар. Бу системин сонуна гәдәр сағ галан мәсһ олунмушларын сон јығымы ҝөјләр мүкафатларыны аланда баш верәҹәк (Дан. 7:18, 22, 27).\n13. Вәһј 18:7 ајәсиндә, Христиан дүнјасы да дахил олмагла, фаһишәнин, јәни Бөјүк Бабилин индики әһвал-руһијјәси барәдә нә дејилир?\n13 Үчүнҹүсү, ағлашма вә диш гыҹыртысы. Мәләкләр алаг отларыны јығыб дәрз бағлајандан сонра нә баш верир? Алаг отлары синфинә дахил оланларын вәзијјәти барәдә Иса дејир: «Онлар орада ағлашыб дишләрини гыҹајаҹаглар» (Мат. 13:42). Бу, елә инди баш верир? Хејр. Бу ҝүн фаһишәнин бир һиссәси олан Христиан дүнјасы һәлә дә өзү һаггында белә дејир: «Мән тахтда отурмуш бир мәликәјәм, дул галмамышам, һеч вахт да јас тутмајаҹағам» (Вәһј 18:7). Һәгигәтән дә, Христиан дүнјасы өзүнү бөјүк сәлаһијјәт саһиби һесаб едир, һәтта бүтүн сијаси лидерләрин үстүндә мәликә кими әјләшдијинә ҝөрә ҝөјлә ҝедир. Һал-һазырда алаг отлары илә тәмсил олунанлар ағлашмаг әвәзинә, гүрурланырлар. Анҹаг бу, белә галмајаҹаг.\nСијаси лидерләрлә сых мүнасибәтләри олан Христиан дүнјасынын тезликлә сону ҝәләҹәк (13-ҹү абзаса бах)\n14. а) Сахта мәсиһчиләр нә вахт вә нә үчүн дишләрини гыҹајаҹаглар? б) Матта 13:42 ајәси илә бағлы едилән тәлим дәјишиклији Мәзмур 112:10 ајәсиндәки фикрә неҹә ујғун ҝәлир? (Гејдә бах.)\n14 Бөјүк мүсибәт заманы бүтүн јалан динләр мәһв едилдикдән сонра, онларын кечмиш нүмајәндәләри гачыб сығынаҹаг ахтараҹаглар, анҹаг ҝизләнмәк үчүн тәһлүкәсиз јер тапмајаҹаглар (Лука 23:30; Вәһј 6:15—17). Мәһвдән ҹанларыны гуртара билмәјәҹәкләрини ҝөрәндә чарәсиз һалда ағлашаҹаг вә гәзәбдән «дишләрини гыҹајаҹаглар». Иса бөјүк мүсибәт һаггында пејғәмбәрлијиндә дедији кими, бу зүлмәтли анларда онлар «башларына дөјәҹәкләр» * (Мат. 24:30; Вәһј 1:7).\n15. Алаг отлары илә нә баш верәҹәк вә нә вахт?\n15 Дөрдүнҹүсү, одлу күрәјә атылма. Дәрз бағланмыш алаг отлары илә нә баш верәҹәк? Мәләкләр онлары «одлу күрәјә атаҹаглар» (Мат. 13:42). Бу, онларын тамамилә мәһв едиләҹәјини билдирир. Анҹаг јалан дини тәшкилатларын кечмиш үзвләри бөјүк мүсибәтин сонунҹу һиссәсиндә, Һар-Маҝедонда мәһв едиләҹәкләр (Мал. 4:1).\n16, 17. а) Исанын мәсәлиндә хатырланан сонунҹу һадисә һансыдыр? б) Нә үчүн бу һадисәнин ҝәләҹәкдә олаҹағы гәнаәтинә ҝәлирик?\n16 Бешинҹиси, салеһләрин парламасы. Иса пејғәмбәрлијинә белә јекун вурур: «Салеһләр исә о вахт Аталарынын падшаһлығында ҝүнәш кими парлајаҹаглар» (Мат. 13:43). Бу нә вахт вә һарада олаҹаг? Бу сөзләр даһа сонра јеринә јетәҹәк. Иса һал-һазырда јер үзүндә баш верән һадисәдән јох, даһа сонра ҝөјдә олаҹаг һадисәдән данышырды *. Белә бир гәнаәтә ҝәлмәјимизин ики сәбәбини нәзәрдән кечирәк.\n17 Илк нөвбәдә, «нә вахт?» суалына нәзәр салаг. Иса демишди: «Салеһләр исә о вахт... парлајаҹаглар». «О вахт» ифадәси Исанын јухарыда хатырлатдығы һадисәјә, јәни алаг отларынын «одлу күрәјә» атылмасына ишарә едир. Бу, бөјүк мүсибәтин сонунда баш верәҹәк. Буна ҝөрә дә мәсһ олунмушларын парламасы да ҝәләҹәкдә баш вермәлидир. Икинҹиси, «һарада?» суалыдыр. Иса демишди ки, салеһләр «Аталарынын падшаһлығында... парлајаҹаглар». Бу нә демәкдир? Бөјүк мүсибәтин биринҹи мәрһәләси битдикдән сонра јер үзүндә галан бүтүн садиг мәсһ олунмушлар ахырынҹы дәфә мөһүрләнмиш олаҹаглар. Сонра исә, Исанын бөјүк мүсибәтлә бағлы пејғәмбәрлијиндә вурғуландығы кими, ҝөјә топланаҹаглар (Мат. 24:31). Онлар орада, «Аталарынын падшаһлығында... парлајаҹаглар» вә Һар-Маҝедон мүһарибәсиндән дәрһал сонра «Гузунун тој [зијафәтиндә]», бир ҝәлин кими, Исанын севинҹинә шәрик олаҹаглар (Вәһј 19:6—9).\n18, 19. Исанын буғда вә алаг отлары һагда мәсәлини баша дүшмәјимиз һәр биримизә неҹә фајда ҝәтирир?\n18 Бу мәсәли белә ҝениш арашдырмағымыз һәр биримизә неҹә фајда ҝәтирир? Ҝәлин үч саһәјә нәзәр салаг. Биринҹиси, мүәјјән шејләри даһа дәриндән баша дүшмәјимизә көмәк едир. Бу мәсәл Јеһованын писликләрә нә үчүн јол вермәсинин ваҹиб сәбәбини ачыглајыр. О, «гәзәб габларына бөјүк сәбирлә» дөзүр ки, «мәрһәмәт габлары»ны, јәни буғда синфини һазырласын * (Ром. 9:22—24). Икинҹиси, әминлијимизи ҝүҹләндирир. Сон јахынлашдыгҹа дүшмәнләримиз бизә һүҹумларыны даһа да ҝүҹләндирәҹәкләр, «анҹаг ҝүҹләри чатмајаҹаг». (Јеремја 1:19 ајәсини оху.) Сәмави Атамыз Јеһова әсрләр бојунҹа буғда синфини горудуғу кими, Иса вә мәләкләр васитәсилә һәмишә бизимлә олаҹаг (Мат. 28:20).\n19 Үчүнҹүсү, бу мәсәл бизә буғда синфини мүәјјән етмәјә көмәк едир. Бу нә үчүн ваҹибдир? Буғда илә мүгајисә олунан мәсиһчиләрин кимлијини билмәјимиз бизә Исанын ахыр ҝүнләр һаггында дедији тәфсилатлы пејғәмбәрлијиндә галдырдығы бир суалын ҹавабыны тапмағымыза көмәк едир. О сорушмушду: «Садиг вә ағыллы нөкәр ҝөрәсән, кимдир?» (Мат. 24:45). Нөвбәти ики мәгаләдә биз бу суалын ганеедиҹи ҹавабыны тапаҹағыг.\n^ абз. 2 Абзас 2:  Бу мәсәлин диҝәр һиссәләрини јада салмаг үчүн сизи «Ҝөзәтчи гүлләси»нин 2010-ҹу ил 15 март сајында олан «Салеһләр ҝүнәш кими парлајаҹаглар» адлы мәгаләни охумаға тәшвиг едирик.\n^ абз. 3 Абзас 3:  Исанын һәвариләринин өлүмүндән сонра јер үзүндә галан мәсһ олунмушлар нөкәрлә јох, буғда илә тәмсил олунур, нөкәрләр исә мәләкләри тәмсил едир. Даһа сонра бу мәсәлдән ҝөрүнүр ки, алаг отларыны бичәнләр мәләкләрдир (Мат. 13:39).\n^ абз. 6 Абзас 6:  Бу, тәлимә едилән дәјишикликдир. Әввәлләр елә дүшүнүрдүк ки, Иса јохлама ишинә 1918-ҹи илдә башлајыб.\n^ абз. 7 Абзас 7:  1910-ҹу илдән 1914-ҹү илә кими Мүгәддәс Китаб Тәдгигатчылары 4 000 милјона јахын китаб, 200 милјон-дан чох трактат вә буклет пајламышлар.\n^ абз. 14 Абзас 14:  Бу, Матта 13:42 ајәсиндәки тәлимә едилән дәјишикликдир. Әввәлләр әдәбијјатларымызда дејилирди ки, «падшаһлығын оғуллары» сахта мәсиһчиләри «Шәририн оғуллары» кими ифша етдикләринә ҝөрә онлар онилликләрдир ки, «ағлашыб дишләрини [гыҹајырлар]» (Мат. 13:38). Анҹаг гејд етмәк лазымдыр ки, онларын ағлашыб диш гыҹамаларынын сәбәби мәһвләри илә әлагәлидир (Мәз. 112:10).\n^ абз. 16 Абзас 16:  Даниел 12:3 ајәсиндә гејд олунур ки, «ағыллы адамлар [мәсһ олунмуш мәсиһчиләр] ҝөј гүббәсинин парылтысы кими... парлајаҹаг». Нә гәдәр ки, јер үзүндәдирләр, онлар буну хош хәбәрин тәблиғ ишини јеринә јетирмәклә едирләр. Матта 13:43 ајәсиндә исә онларын сәмави Падшаһлыгда парлајаҹаглары вахт вурғуланыр. Әввәлләр елә дүшүнүрдүк ки, һәр ики ајәдә ејни фәалијјәтдән — тәблиғ ишиндән бәһс олунур.\n^ абз. 18 Абзас 18:  «Јеһоваја јахынлаш» китабынын 288, 289-ҹу сәһифәләринә (рус.) бах.


Q=12	C=1	SS=0	LS=11	PS=0	DC=0	LC=0	SD=0	BS=4	G0=23	G1=23	G2=19	DLID=az_RU	BODY=Иргчи АБШ һөкумәтинин давранышыны гынајырыг вә халг һәрәкатыны дәстәкләјирик\niyul 29, 2020 - 7:11 PM Хәбәрин коду : 1058948 Мәнбә : Abna 24 Link:\nАјәтуллаһулүзма Хаменеи Һәҹҹ мүнасибәти илә бир месажда, Ислам үммәтинин тәҹавүзкар Америка вә сионист режимә гаршы бирлијини вә "мәзлум фәләстинлиләрә көмәк етмәк; Јәмәнин јаралы бәдәнинә шәфгәт вә һәр јердә мәзлум мүсәлманларын гајғысыны чәкмәји" вурғулајаг, Шәхси мәнфәәт үчүн бир нечә ҝүн гәсбкар сионист режими илә дост олан бәзи Ислам өлкәләринин лидерләринә бу алчалдыҹы давранышдан чәкинмәји төвсијә бујурублар.\nАБНА24 Хәбәр Верир, СәһәрАзәри хәбәр верир, Ајәтуллаһулүзма Хаменеи Һәҹҹ мүнасибәти илә бир месажда, Ислам үммәтинин тәҹавүзкар Америка вә сионист режимә гаршы бирлијини вә "мәзлум фәләстинлиләрә көмәк етмәк; Јәмәнин јаралы бәдәнинә шәфгәт вә һәр јердә мәзлум мүсәлманларын гајғысыны чәкмәји" вурғулајаг, Шәхси мәнфәәт үчүн бир нечә ҝүн гәсбкар сионист режими илә дост олан бәзи Ислам өлкәләринин лидерләринә бу алчалдыҹы давранышдан чәкинмәји төвсијә бујурублар.\nИслам Ингилабынын Али рәһбәри һәмин мүраҹиәтдә АБШ-ын бөлҝәдәки мөвҹудлуғу вә АБШ-дакы мөвҹуд һадисәләрә ҝәлинҹә, гејд едибләр: АБШ-ын Гәрби Асијада олмасыны бу бөлҝә халгларынын зәрәринә һесаб едирик вә өлкәләрин тәһлүкәсизлијинә, мәһвинә вә ҝериләмәсинә сәбәб һесаб едирик.\nАли Рәһбәр Һәзрәт Ајәтуллаһулүзма Хаменеинин һәҹҹ мүнасибәти илә мүраҹиәтинин там мәтни:\nҺәр заман Ислам Дүнјасында гүрур һисси јарадан, чичәкләнмә вә иззәт мөвсүмү сајылан Һәҹҹ мөвсүмүндән бу ил иштијаглы мөминләр мәһрум олдулар, һәсрәт, кәдәр вә накамлыг һиссинә гапылдылар. Көнүлләр Кәбә Евинин гүрбәтиндән гүрбәт һисси едир вә зијарәтә гатыла билмәјәнләрин һәсрәти ҝөз јашлары илә бирләшиб.\nБу мәһрумијјәт әлбәттә ки, гыса мүддәтлидир вә Аллаһын көмәји илә мүвәггәти олаҹагдыр, лакин бөјүк Һәҹҹ немәтинин гәдрини билмәк дәрси галарғыдыр вә бизи гәфләтдән хилас етмәлидир. Ислам Үммәтинин әзәмәт вә гүдрәт рәмзи бирараја ҝәлмәкдә, Кәбә Евинин чеврәсиндә, Пејғәмбәр (С.Ә.С)-ин һәрәминдә вә Бәги Гәбиристанлығынын кәнарында олмагдадыр, Бу ил һәмин мәсәләни даһа артыг һисс етмәли вә үзәриндә дүшүнмәлијик.\nҺәҹҹ мисилсиз бир фәризәдир, Исламдакы ваҹиб әммәлләрин арасында ән мөһтәшәмидир. Санкы динин бүтүн фәрди, иҹтимаи, бәшәри, сәмави, тарихи вә бејнәлхалг ҹәһәтләри бурада диггәт мәркәзинә алынмалыдыр.\nОнда мәнәвијјат вар, лакин тәҹриддән вә хәлвәтә гапылмагдан узаг. Бу мәрасим иҹтимаидир, лакин һәр ҹүр гаршыдурмадан, сөјүшдән вә бәдхаһлыгдан узаг. Диҝәр тәрәфдән мүнаҹат, ибтиһал вә Илаһи зикрдән руһларын зөвг алмасы, мөминләрин үнсијјәтдә олмасы вә халгларын сых әлагәдә олмасынын шаһиди олурсан.\nҺаҹы уғурла Мәсҹидүл-Һәрама дахил оларкән, бир ҝөзлә тарихлә, Ибраһим, Исмаил вә Һаҹәрлә, Ислам Пејғәмбәри илә бағлылығыны ҝөрүр, Исламын илк дөврүнүн даһиләрини дүшүнүр, о бири ҝөзү илә Аллаһын ипиндән јапышан, һәмрәјлијә һазыр олан мөминләр күтләсинин һүзуруну ҝөрүр.\nҺәҹҹ феноменинә фикирләшмәк зәвварларда белә гәти инам јарадыр ки, динин бәшәријјәт үчүн амаллары вә арзуларынын бир-чоху јалныз диндарларын јекдиллији, һәмкарлығы вә бир-биринә дајаг олмасы илә реаллаша биләр. Бу һәмкарлыг вә јекдиллик руһу дүшмәнләрин мәкрини боша чыхарар вә проблемләр ортадан галхар.\nҺәҹҹ бу ҝүн позғунлуг, зүлм вә зәифи әзмәк вә таланчылыгла мәшғул олан истикбарчы гүввәләрин бәрабәриндә ҝүҹ нүмајишидир. Һазырда Ислам Үммәтинин ҹисми вә ҹаны онларын шәриндән, ситәмләриндән инилдәјир вә ган ичиндәдир. Һәҹҹ Үммәтин физики вә јумшаг гүдрәтинин тәҹәссүмүдүр.\nБу, Һәҹҹин тәбиәти вә руһудур, Һәҹҹин әсас һәдәфләриндән бир һиссәсидир. Бу өзәлликләрә малик олан Һәҹҹи мәрһум Имам Хомејни һәзрәтләри Ибраһим Һәҹҹи адландырды. Бу һәмин Һәҹҹдир ки, әҝәр Һәҹҹ мәрасиминин тәшкилатчысы олараг өзләрини ики Һәрәмин хадими адландыранлар там сәдагәтлә бу принсипә әмәл етсәләр, вә АБШ-ын разылығыны ҹәлб етмәк јеринә, Аллаһын разылығыны дүшүнсәләр, Ислам Дүнјасынын бөјүк проблемләри өз һәллини тапар.\nБу ҝүн һәмишәки кими, вә һәмишәкиндән артыг Ислам Үммәтинин мәсләһәти вәһдәтдәдир. Бу вәһдәт тәһдидләр вә дүшмәнчиликләр бәрабәриндә јәди-ваһидәдир, гаты шејтан, тәҹавүзкар вә гәддар Американын, онун зәнҹирли ити сионист режимин башына илдырымсајағы фәрјад чәкәр, зоракы һәрәкәтләри гаршысында мөһкәм дајанар.\nБу Илаһи дәстурун мәнасыдыр ки, бујурду:\nҺикмәтли Гуран Ислам Үммәтини\nЧәрчивәсиндә тәгдим едир. Вә ондан истәјир ки,\nВә дүшмәни мүәјјән етмәк үчүн һөкм едир ки,\nБу мүһүм вә әламәтдар фәрманлар һеч заман биз мүсәлманларын фикир вә дәјәрләр мәҹмуәсиндән кәнара ҝетмәмәли, вә унудулмамалыдыр.\nҺазырда бу әсаси дәјишиклик һәр замандан артыг Үммәтин, садиг зијалыларын вә даһи шәхсијјәтләрин ихтијарындадыр. Бу ҝүн ислами ојаныш бөјүк шәхсијјәтләрин, елитанын вә ҝәнҹ мүсәлманларын мәнәви вә мәрифәт хәзинәләринә диггәт јетирдикләрини ҝөстәрир вә бу инкаролунмаз бир һәгигәтдир.\n100 ил, 150 ил бундан өнҹә Гәрб сивилизасијасынын габарыг әрмағанлары олан либерализм вә коммунизм бүтөвлүкдә сырадан чыхыб, онларын әлаҹсыз ирадлары һәр кәсә ашкар олуб. Онун үзәриндә гурулмуш систем чөкдү, бу бириси дә дәрин бөһранларын ичиндә галараг дағылмаг астанасындадыр.\nБу ҝүн әввәлдән рүсвајчылыгла мејдана гәдәм гојмуш Гәрб мәдәни дәјәрләр системи, онун сијаси-игтисади модели јәни пула, капиталист тәбәгәләшмәјә әсасланан систем сәриштәсизлији вә позғунлуғу илә ортададыр.\nБу ҝүн Ислам Дүнјасында Гәрбин мәдәни дәјәрләрини вә сивилизасијасыны күнҹә сыхышдыран, Ислам алтернативини ачыг сөјләјән башыуҹа вә фәхарәтли шәхсијјәтләрин сајы аз дејил. Бу ҝүн либерализми там мәғрурлугла тарихин сону кими гәләмә верән бәзи Гәрб мүтәфәккирләри мәҹбур олуб өз иддиаларыны ҝери ҝөтүрүр, теоријаларынын јарытмаз олдуғуну етираф едирләр.\nАмерика күчәләринә , Америка рәһбәрләринин өз халглары илә рәфтарына баханда сосиал бәрабәрсизлији, инсанларын тәһгир олунмасыны, идарәчиләрин сәриштәсизлијини, дәһшәтли иргчиликләрини ҝөрүрсән. Полис гүввәләринин там гәддарлыгла күчәдә ҹамаатын ҝөзү гаршысында ҝүнаһсыз бир вәтәндашы ишҝәнҹә етмәси Гәрб сивилизасијасында дәрин әхлаги вә иҹтимаи бөһрандан хәбәр верир, онларын сијаси-игтисади фәлсәфәләринин үзәриндән хәтт чәкир.\nАмериканын зәиф халгларла давранышы, мүдафиәсиз бир гарадәрилинин боғазыны сыхараг өлдүрмәк әмәлинин даһа бөјүк версијасыдыр.\nДиҝәр Гәрб өлкәләриндә дә буна бәнзәр фаҹиәли вәзијјәтин шаһидијик.\nИбраһими һәҹҹ бу модерн ҹаһилијјәт гаршысында исламын әзәмәтли феномени, ислама чағырыш вә ислами ҹәмијјәтин һәјатынын символик образыдыр. Бу елә бир ҹәмијјәтдир ки, онда мөминләрин динҹјанашы јашамасы, төвһид оху әтрафында давамлы бир һәрәкәтдә ән үстүн нишанәдир, гаршыдурмадан , ајры-сечкиликдән вә елита имтијазларындан, позгунлуг вә булашыглардан узаг галмаг онун үчүн лазымы шәртдир. Шејтана даш атма вә мүшрикләрдән бәраәт, күтләјә гарышмаг, јохсуллара јардым етмәк вә иман әһлинин аинләрини јүксәк тутмаг әсас вәзифәләр сырасындадыр вә аллаһы јад етмәк она шүкр етмәк вә бәндәлик етмәк илә јанашы үмуми мәнафе вә мәсләһәтләрин тәмин олунмасы орта вә сон мәгсәдләрдир.\nБу Ибраһими һәҹҹ ҝүзҝүсүндә ислами ҹәмијјәтдән үмуми тәсвирдир вә онун иддиалы гәрб ҹәмијјәтләринин реаллыглары илә мүгајисәси һәр бир әзмкар мүсәлманын үрәјини белә бир ҹәмијјәтә наил олмаг уғрунда мүбаризә вә фәалијјәт шөвгү илә долдурур.\nБиз Иран халгы олараг улу Имам Хомејнинин рәһбәрлији вә һидајәтинә белә бир шөвглә дахил олдуг вә уғур газандыг. Таныдыгларымыз вә севдикләримизи бирбаша реаллашдыра билдијимизи иддиа етмирәм анҹаг иддиа едирәм ки, бу јолда чох ирәлиләмишик вә бир чох манеәләри гаршыдан ҝөтүрмүшүк. Гуран вәдләринә инам бәрәкәтиндән аддымларымыз мөһкәм олараг галыр. Дөврүмүзүн ән бөјүк гәддар вә јолкәсән шејтаны олан Америка режими бизи горхуда јахуд өз һијләсинә мәғлуб едә ја да бизим мадди вә мәнәви ирәлиләјишимизин гаршысыны ала билмәјиб.\nБиз бүтүн мүсәлман халглары өз гардашларымыз билирик, бизә гаршы дүшмән ҹәбһәсиндә олмајан гејри-мүсәлманларла јахшы вә әдаләтли давранырыг. Мүсәлман ҹәмијјәтләрин кәдәр вә проблемләрини өз проблемләримиз һесаб едирик вә онун арадан галдырылмасына сәј ҝөстәририк. Мәзлум Фәләстинә јардым, Јәмәнин јаралы ҹанына аҹымаг вә дүнјанын һәр бир јериндә зүлмә мәруз галан мүсәлманлары дүшүнмәји ҝүндәмимиздә сахлајырыг.\nБәзи бәзи мүсәлман өлкәләрин башчыларына нәсиһәт етмәји өз борҹумуз билирик, өз мүсәлман гардашына архаланмагданса, дүшмәнин гуҹағына сығынан вә бир нечә ҝүнлүк шәхси мәнфәәти үчүн дүшмәнин тәһгирләри вә зоракылыгларына дөзән, өз халгынын иззәт вә мүстәгиллијини дәјәр-дәјмәзинә сатыша бурахан дөвләт башчыларына. Һансы ки, залым гәсбкар сионист режимин јашамасы илә разылашыр, ҝизли јахуд ашкар шәкилдә онлара достлуг әли узадырлар. Бунлары нәсиһәт едир вә бу рәфтарын аҹы нәтиҹәләри барәдә хәбәрдарлыг едирик.\nАмериканын Асијанын гәрбиндә фәалијјәтинин реҝион халгларынын зәрәринә олдуғуну, өлкәләрин сабитлијинин позулмасы, дағынтылара мәруз галмасы вә ҝеридә галмасына ҝәтириб чыхардығыны дүшүнүрүк. Америкада ҝедән һазыркы һадисәләр вә орадакы иргчилијә гаршы һәрәкәтдә дә бизим гәтијјәтли мөвгејимиз халга дәстәк вермәк вә бу өлкәнин иргчи дөвләтинин рәһмсиз рәфтарыны писләмәкдән ибарәтдир.\nСонда Һәзрәт Бәгијјәтуллаһ Әрваһона Федаја салам вә салаватла рәһмәтлик имамын хатирәсини аныр вә шәһидләрин пак руһларына саламлар ҝөндәририк вә Аллаһ тааладан јахын ҝәләҹәкдә ислам үммәти үчүн тәһлүкәсиз, мәгбул вә мүбарәк һәҹҹин реаллашаҹағыны диләјирик.\nВәссәламо әла ибадиллаһиссалеһин


Q=14	C=2	SS=0	LS=11	PS=0	DC=0	LC=0	SD=0	BS=2	G0=21	G1=19	G2=15	DLID=az_RU	BODY=Nur-az.com - Азад Рәһимов мин метри нечә ҝүнә гачар?\n15 Ијул 2020 23 Зилгәдә 1441 25 Тир 1399\n25 Октјабр 2016\nАзад Рәһимов мин метри нечә ҝүнә гачар?\nСентјабрын 26-сы Азәрбајҹанда референдум кечирилди, һакимијјәт конститусијаја дәјишиклик етди, чоху да елә билди ки, Илһам Әлијев оғлуну президент етмәк үчүн маја гојур. Вә јалтаглар кечдиләр трибунаја, гәшш едәнә кими јалтагландылар, јени базар ачан Илһам Әлијев дә онлара бахыб ҝүлүрдү. Бәс неҹә, инсанлары вәзифә, титул, диплом хәстәлијинә јолухан бир өлкәдә шыдырғы алвер ҝедәҹәкди: президентлик үчүн јаш лимитинин ләғви, витсе-президент постлары, торпаг үзәриндә мүлкијјәт һүгугунун мәһдудлашдырылмасы… вә башга “маллар” гәшәнҝ гијмәтә пуллу мүштәриләрә сатылаҹагды.\nБәли, онлар халгдан оғурладыглары пуллар һесабына олигарх назир, милјончу депутат олдулар, инди исә өвладларыны “витсе-президент”, “сүтүл депутат” етмәк үчүн Илһам Әлијевин јени ауксионунда нөвбәјә дүзүләҹәкләр. Базар олсун!\nАзәрбајҹаны Базарбајҹан едәнләр ијул ајында бир базар да “Габилијјәт имтаһаны” ады илә АДБТИА-нын гаршысында ачмышдылар. О базарын гапысындан ичәри кечмәк үчүн ҹибиндә ән азы 3500 манат пул олмалы иди. Буну мәнә АДБТИА-да ишләјән мүәллимләр, өвладлары академијада охујан валидејнләр һим-ҹимлә, месажла, шеирлә, тапмаҹа илә десәләр дә мән инанмадым вә бир јашындан гачмаға башлајан, он једди ил јүнҝүл атлетика илә мәшғул олан оғлуму габилијјәт имтаһанына апардым. Бизи гаршылајан мүәллимин “пулу ҝәтирмисиниз” суалына ҹавабым “мәним оғлум пулсуз кечәҹәк” олду.\nАкадемијанын гаршысында валидејнләрдән јени гијмәтләр өјрәндим: Бакы 6000 манат, Сумгајыт, Ҝәнҹә, Нахчыван 3500, гијабичиләр 5000 манат… Академијада ишләјән бир мүәллим исә јени ректорун “уғурлары” һаггында данышырды: “Инанын, сонунҹу дәфә университетин туалети 93-ҹү илдә тәмир едилмишди. Инди һәр дәфә тәмирли туалетә ҝирәндә дејирәм ки, илаһи, сәнә мин шүкүр, санки ҹәннәтдәјәм”.\nО ҝүн АДБТИА-нын гаршысында ҝөрдүкләрим, ешитдикләрим һаггында үч-дөрд говлуг мәлумат, факт топламышам. Мәндән 3500 манат рүшвәт истәјән мүәллимин месажларыны телефонумун јаддашында һәлә дә сахламышам. Амма мәнә ән ағыр ҝәлән одур ки, өлкәдә минләрлә өзүнә журналист дејәнләрдән нијә һеч олмаса бири о “БАЗАР” һаггында индијә кими һеч нә јазмајыб? Ахы неҹә олур ки, илләрлә, јағышда-гарда мәшгләрә ҝедәнләр, өз һесабларына јарышларда иштирак едәнләр, галиб ҝәлиб медал, диплом аланлар кәнарда галыр, амма бир дәфә сәһәр идманы етмәјән, ҝүнүнү барларда, ресторанларда кечирәнләр академијанын тәләбәси олур? Мараглыдыр, оғлуму һансы автошлуг едәнин, костјумла, макасинлә, сигарет чәкә-чәкә габилијјәт имтаһаны верәнин јеринә гачыртдылар? Үч ајдыр бу тәһгири һәзм едә билмирәм, шикајәт етмәјә ҝүвәнә биләҹәјим бир рәсми үнван да јохдур.\nТәсәллим одур ки, нә јахшы оғлум АДБТИА-нын тәләбәси олмады, чүнки она идманда уғур газанмағы јох, динҹ инсанларын гапы-пәнҹәрәсини дашламағы, ҹәсур инсанлары тәһгир етмәји, дөјүб-өлдүрмәји өјрәдәҹәкдиләр.\nВә чох мараглыдыр, ихтисасы инҝилис дили мүәллими олан, вахтилә комсомол катиби, директор ишләјән Азад Рәһимоун идманла нә әлагәси ола биләр ки, бирдән-бирә Ҝәнҹләр вә Идман назири вәзифәсинә тәјин олунуб? Јәгин гарнынын јекәлијинә, бојнунун јоғунлуғуна ҝөрә. Милли Олимпија Комитәсинин сәдри олан Илһам Әлијев һеч олмаса бајрамдан-бајрама арада велосипед сүрүр, турникдә дартыныр, мәшәллә гачыр. Бәс Азад Рәһимов, Фуад Һаҹыјев нәји баҹарыр?! Ким билир, бәлкә, гарпызы кәлләләри илә бир санијәдә партладырлар, ахы өлкәмиздә ән уғур газанан идман јарышмасындан бири дә гарпызы кәллә илә партлатмагдыр. Азад Рәһимовун имзасы илә евимдә “бир тон” диплом вар. Әҝәр бир идманчыдан тәһсил алмасы үчүн рүшвәт тәләб едәҹәкдинизсә, нијә верирдиниз о дипломлары, фәрманлары, медаллары?! 3500 маната ҝөрә өлкәнин истедадлы өвладларынын үзүнә гапы чырпырсыныз, амма әҹнәби идманчылары алмаг үчүн милјонлары һаваја совурурсунуз. Ај шәрәфсизләр, ахы нәјә ҝөрә милләтин гејрәтли, ағыллы, истедадлы, дәјәрли өвладларынын дүшмәнисиниз?! Сизи ҝөрүм, мәзарыныз башында ҹиб хәрҹлији кәсилән әҹнәбиләр ағласын!\nКөшәјә франсыз фотограф Местеланын оғлумун өлкәдән гачан јердә чәкдији шәклини дә әлавә едирәм. Ачығы, онун һара гачдығыны мән дә билмирәм, амма архасыјҹа гышгырыб дејирәм: баҹардыгҹа бу өлкәдән чох узаға, лап чох узаға гач, оғлум!\nМәлаһәт Ағаҹан Рүбабә /азадлыг\n1125 дәфә бахылыб\nЧин дүнјаны Ираны дәстәкләмәјә чағырды\nРуһанидән месаж: Бу, бөјүк гәләбәдир\nИрандан Азәрбајҹана дәстәк: Ахмаг Ермәнистан...\nҺӘМАС-дан Әнсаруллаһа месаж!\nТәмирдән сонра Һәзрәт Зејнәбин (с.ә) һәрәми јенидән зијарәтә ачылды\n“Ермәнистанын тәҹавүзүнү писләјирик” – Иранлы дипломат\nБу аддым Түркијәнин дахили ишидир - Иран ХИН-дән ваҹиб ачыглама\nДүнјада 13 милјондан чох инсан коронаја јолухду\n14 ијулда ҝөзләнилән һава шәраити\nАвропа Бирлији Түркијәјә гаршы санксија тәтбиг етмәк истәјир\nЈәмән Силаһлы Гүввәләри: “Сәудијјә режиминин нефт објектләрини һәдәфә алдыг”\nИШИД камикадзеләри мәһв едилди\nИрагда АБШ ордусуна мәхсус јүк машынлары јандырылды - ВИДЕО\nҸәлилабадда наркотик алудәчиси бычагланды\nАБШ ҝәмисиндә партлајыш: Јаралылар вар - Видео/Рото\nАзәрбајҹан Ордусунун баш лејтенанты шәһид олду\nАБШ-да 3,4 милјондан чох инсан коронаја јолухду\nБәрдәдә ҝүлләләнмә һадисәси баш вериб\nӘмисини өлдүрүб, арвадыны бычаглады - Ҝәдәбәјдә ағыр ҹинајәт\nТовузда шәһид олан әсҝәрләримиз - ФОТО\nӘҝәр тәнгиддән башга һәгиги тәклиф варса... - Путин\n13 ијулда ҝөзләнилән һава шәраити\nСурија ордусу Идлибдә террорчуларын һүҹумуну дәф етди\nАмерика ҝүҹ дилиндән башга бир шеј анламыр\nГазахыстан Русијадан һәкимләр истәди\nКүрдәмирдә ата оғлуну ҝүлләләди\nМин бир дәрдин бир дәрманы...\nАБШ-да рекорд јолухма- Һопкинс Университети мәлумат јајды\nМинҝәчевирдә мәнзилдә киши мејити ашкарланыб\nАБШ-Русија тәјјарәләри үз-үзә\nМәариб азадлыг астанасында - Әрәбистан өз гүввәләрини ҝери чәкди\n12 ијулда ҝөзләнилән һава шәраити


Q=11	C=0	SS=0	LS=11	PS=0	DC=0	LC=0	SD=0	BS=2	G0=1	G1=1	G2=1	DLID=az_RU	BODY=Түркијәнин ишғал етдији Африн бөлҝәси "Азад Орду" террорчулары тәрәфиндән гарәт едилир\nAprel 23, 2018 - 8:05 PM Хәбәрин коду : 890597 Мәнбә : АБНА – Хәбәр Аҝентлији Саһар Тв-ә истинадла Link:\nАзад Орду групунун үнсүрләри Афринин шимал-шәргиндә јерләшән Шәран гәсәбәси сакинләрини ЈПҜ илә әлагәли олмаг бәһанәси илә евләриндән говурлар. Бөлҝәнин ҝәнҹләри вә кишиләрини сахта иттиһамлар вә бәһанәләрлә һәбс, ишҝәнҹә едир, дөјүр вә пул гаршылығында азад едирләр.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, президент Әрдоғанын фәрманы илә Суријанын шимал бөлҝәсини ишғал едән Түркијә ордусунун дәстәкәдији "Азад Сурија Ордусу" адлы террор тәшкилаты нөвбәти вандализимә әл атыб.\nБу һагда террорчулара бағлы Сурија Инсан Һаглары Ҝөзәтчиси Мәркәзи өтән ҝеҹә билдириб:" Түркијә ордусу тәрәфиндән дәстәкләнән "Сурија Азад Ордусу"нун силаһлы үнсүрләри Африн бөлҝәси сакинләринин әмлакыны гарәт едирләр".\nБу мәркәзин сөзләринә ҝөрә, Азад Орду групунун үнсүрләри Афринин шимал-шәргиндә јерләшән Шәран гәсәбәси сакинләрини ЈПҜ илә әлагәли олмаг бәһанәси илә евләриндән говурлар. Бөлҝәнин ҝәнҹләри вә кишиләрини сахта иттиһамлар вә бәһанәләрлә һәбс, ишҝәнҹә едир, дөјүр вә пул гаршылығында азад едирләр.\nМәлумата ҝөрә, Африн шәһәри вә әтрафында мәнзилләрә басгын, тәфтиш һәлә дә давам едир.\nТүркијә ордусунун Африн бөлҝәсиндә һәрби әмәлијјаты 2018-ҹи ил 20 јанвардан Зејтун Будағы ады алтында башланды, Африндә јүзләрлә сивил һәлак олду вә јараланды, јүзләрлә кәнд вә гәсәбә виран олду, минләрлә сивил кәндләр вә гәсәбәләрдән дидәрҝин дүшдү.\nСурија Хариҹи Ишләр Назирлији Түркијәнин Африндәки һәрби әмәлијјатыны Суријанын әрази бүтөвлүјү вә суверенлијинин позулмасы адландырыб вә ону писләјиб.


Q=14	C=0	SS=0	LS=14	PS=0	DC=0	LC=0	SD=0	BS=2	G0=0	G1=0	G2=0	DLID=az_RU	BODY=Трамп: "Сәудијјәни мүдафиә етмәклә чохлу пул итиририк"\nAprel 29, 2017 - 11:35 PM Хәбәрин коду : 826810 Мәнбә : deyerler.org Link:\nАБШ президенти Доналд Трамп өлкәсинин Сәудијјә режимини мүдафиә етмәси сәбәбилә бөјүк бир мигдарда вәсаит итирдијини билдириб.\nӘһлибејт (ә) Хәбәр Аҝентлији - Трамп президентлијинин 100-ҹү ҝүнүнүн битмәсинә ики ҝүн галмыш бејнәлхалг мәтбуат аҝентлији Реутерс-ә мүсаһибә вериб.\nСәудијјә режиминин АБШ-а гаршы әдаләтли олмадығыны дејән Трамп белә данышыб: "Ачыг данышмаг лазымдырса, Сәудијјәнин бизә әдаләтли даврандығына инанмырам, чүнки онлары мүдафиә едәндә бөјүк мигдарда пул итиририк".\nТрампын Әр-Ријада гаршы сәсләндирдији бу иттиһамын сечки кампанијасы вахты дедији бу ачыгламасыны јада салыб: "Һеч кәс Сәудијјә Әрәбистаны илә мүнагишәјә ҝиришмәјәҹәк, чүнки онлары биз сахлајырыг. Амма бунун үчүн бизә адекват пул өдәмирләр".\nБу арада, Трамп ҝәлән ајын икинҹи јарысында Сәудијјә режими вә Исраил режиминә сәфәрләри үчүн данышыгларын ҝетдијини сөјләјиб. Трамп АБШ президенти кими илк хариҹи сәфәрини мајын 25-дә Брүсселдәки НАТО саммитиндә гатылмагла едәҹәк.\nӘфганыстанын сабиг президенти: "ИШИД-и АБШ јарадыб"\nAprel 25, 2017 - 9:28 PM\nБиабырычылыг, Трамп АБШ системинин маһијјәтини ифша етди: "Обама телефон данышыгларымы динләјирмиш"\nMart 4, 2017 - 6:05 PM\nШимали Кореја: "АБШ илә нүвә мүһарибысинә һазырыг"\nAprel 19, 2017 - 2:32 PM\nТрампын мәтбуат катиби “әдәбсиз” чыхыш етди\nAprel 13, 2017 - 8:44 PM


Q=11	C=1	SS=0	LS=9	PS=0	DC=0	LC=0	SD=0	BS=1	G0=45	G1=38	G2=17	DLID=az_RU	BODY=Nur-az.com - Ислам сизи нә көкә салыб ки, јолдаш Мәммәдов (2-ҹи јазы)\n21 Јанвар 2022\n16 Ҹәмадиүссани 1443\n02 Ијул 2017\nИслам сизи нә көкә салыб ки, јолдаш Мәммәдов (2-ҹи јазы)\nСөзү Исламла башлајыб мүсәлманла гуртармаг һансы мәнтигә сығыр?\nЈолдаш Мәммәдов! Өтән јазымызда сизә суал үнванладыг, әҝәр сәмимисинизсә һәмин суала ҹаваб верин. Јәни шәриәтдән бир һөкм ҝөстәрин ки, сизин “ҝүҹүнүзү” зәифләдир. 57 мүсәлман өлкәсиндә олан нагисликләрин Исламдан гајнагландығыны иддиа етдиниз, Исламын әсас китабы олан Гурандан ајәләр тәгдим етдик вә садаладыгларынызын Гуран тәрәфиндән тәнгид едилдијини, һәтта чыхыш јолунун ҝөстәрилдијини сизә јаздыг.\nДаһа сонра Һәзрәт Сүлејман пејғәмбәрдән ситат ҝәтириб дејирсиниз: “Сүлејман пејғәмбәрин ҝөзәл бир сөзү вар, перспективини ҝөрмәјән милләтин сону јохдур.” Тәәҹҹүблүдүр, бир јандан Исламы бәјәнмирсиниз, диҝәр јандан Һәзрәт Сүлејманын (ә) пејғәмбәр олдуғуну етираф едирсиниз. Һалбуки Ислам сонунҹу диндир вә Һәзрәт Сүлејмандан (ә) әсрләр сонра зүһур етмишдир. Јәни диҝәр динләрә баханда Ислам дини – сизин тәбиринизҹә - даһа мүасирдир. Үстәлик әҝәр елмдән мәгсәдиниз техникадырса, һеч Сүлејман пејғәмбәрин дөврүндә дә бу ҝүнкү техника јох иди. Амма О Һәзрәти (ә) пејғәмбәр кими гәбул едирсинизсә билмәлисиниз ки, пејғәмбәр Аллаһдан инсанлара хәбәр апаран инсана дејәрләр. Демәли Аллаһы да гәбул едирсиниз. Бәс о заман Аллаһын дини олан Исламы нијә гәбул етмирсиниз? Исламын инсанларын ујдурмасы олдуғуну дүшүнүрсүнүзсә о заман Һәзрәт Сүлејманын (ә) Аллаһын пејғәмбәри олдуғуну неҹә билдиниз? Һансы мәнбәләрә истинад етдиниз? Һалбуки Һәзрәт Сүлејманын (ә) варлығыны вә әтрафында елм әһлинин топлашдығыны Гуран да бәјан едир. “Китабдан бир гәдәр хәбәри олан бириси деди: ‘Мән ону сәнә бир ҝөз гырпымында (ҝөзүнү јумуб ачынҹа) ҝәтирәрәм!’ (Сүлејман) ону (тахты) јанында һазыр дурмуш ҝөрүнҹә деди: ‘Бу, Рәббимин лүтфүндәндир (мәрһәмәтиндәндир). Мәни имтаһана чәкмәји үчүндүр ки, ҝөрәк (Онун немәтинә) шүкүр едәҹәјәм, јохса нанкор олаҹағам!” (“Нәмл” 40)\nДаһа сонра дејирсиниз: “Ислам бизи елә көкә салмышдыр ки, бир аддым белә ирәли ҝетмәјә имканымыз јохду.” Бу әсассыз иддианызы сүбут етмәк үчүн аргумент ҝәтирмәјиниз мәнтигли, ағыллы иш оларды. Амма бу сөзләрин ардынҹа дедијиниз ифадәләрдә дејәсән дәлил ҝәтирмәјә чалышмысыныз: “Орта әсрләрдә Авропалылар јени гитәләр кәшф едиб, јени дөвләтләр гуранда мүсәлманлар кичик дахма вә ҹомаларда Аллаһа јалваран кими "Аллаһ бизи бу шејтанлардан гору", јени дөврләрдә Авропалылар фәзаны кәшф едәндә мүсәлманлар кими әлини аллаһа тутуб јалваран "Аллаһ сәнин ишинә гарышан "шејтанлардан гору" кими хүлјаларла јашамаг вахты дејил” Паһоо, бу олмады ахы јолдаш Мәммәдов, ҹығаллыг едирисиниз. Буна дејирләр “сөзүн гуртардығы јер”, ја да “ашығын сөзү гуртаранда далај-далај дејәр.” Сөзү Исламла башлајыб мүсәлманла гуртармаг һансы мәнтигә сығыр? Дејирсиниз Ислам бизи бу көкә салыб, сонра мүсәлманын етдијини мисал ҝәтириб сөзүнүзү исбат етмәјә, өзүнүзә бәраәт газандырмаға чалышырсыныз. Проблеминиз чох дәриндир. Мәсәлә бурасындадыр ки, мәсәлән, јолдаш Мәммәдовун игтисадијјата вурдуғу зәрбәләр игтисадијјатын пис олмасы анламына ҝәлмәз. Проблем јолдаш Мәммәдовдадыр ки, ишини баҹармыр вә дүзҝүнлүјә риајәт етмир. Даһа игтисадијјатын нә ҝүнаһы? Инди мүсәлман “сәһв едирсә” Исламын нә ҝүнаһы. Дәлилиниз варса Исламдан, Гурандан, һәдисдән, Пејғәмбәрдән (с) ҝәтирин!\nƏн бөјүк мүсибәтиниз бурададыр: “дүнја, елм, техника, тәрәгги дилләрини өјрәнмәлијик, дүнјаја говушмалыјыг, јени мәканларын, онларын сајсыз-һесабсыз ресурсларында пајымызы алмалыјыг. Јер күрәсинин 10%-ни, јер күрәсинин вә диҝәр планетләрин әсас һиссәсини, ресурсларыны мәнимсәјән, өзү дә сүрәтлә азалмагда давам едән, һәм дә бу милләтә елм өјрәдән, ислам ҹәһаләтиндән гопарыб 100% охума-јазма өјрәдән милләтин дилини өјрәнмәлијик.” – дејирсиниз. Јахшы, инди сизә суал үнванланыр: бүтүн бу дедикләриниз етмәк үчүн сизә исламын һарасы, һансы һөкмү мане олур. Сиз космосда ресторан ачмаг истәдиниз, Ислам имкан вермәди? Сиз елм охујуб, баш ишләдиб космоса ҝедин, орада ресторан ачын, рестораныныза диндарлар да ҝәләҹәк. Нараһат олмајын, бизим бу диндарлара һәтта космосда намаз вахтыны тәјин едән динимиз буну һеч заман гадаған етмәз. Бир дә ки, сиз 19-20-ҹи әсрләрин мәһсулу олан техниканы әрсәјә ҝәтирән авропалыларын дилини өјрәнмәздән әввәл, мәҝәр әсрләр әввәл јашамыш мәдәнијјәт, әдәбијјат адамларымызын, тарихчиләримизин, сиајсәтчиләримизин дилини өјрәнмисинизми? Низамини, Фүзулини, Мәһәммәдәмин Рәсулзадәни әрәбҹәдән, фарсҹадан охуја билирсинизми?\nБүтүн бу дејиләнләр һаггында дүшүнмүрсүнүзсә һеч олмаса инди јазаҹағым сәтирләри диггәтлә, дүшүнәрәк охујун. Исламын шәхсән сизи дала салдығыны дүшүнүрсүнүз. Демәли, әҝәр бир дин бир инсаны, хүсусән дә сизин кими гитисадчы алими ҝеријә апарырса, ағыл-мәнтиг буну демәјә әсас верир ки, сиз бу диндән өзүнүзү һәр фүрсәтдә узаг тутмаға чалышаҹагсыныз. Доғрудурму? Ахы бу дин сизи дала чәкир вә сиз инкишаф етмәк истәјирсиниз. Јахшы бәс сизи дала чәкән диндән узаг дурмагла кечирдијиниз өмрүнүздә, бу 50-60 илдә бир аз әввәл дедијиниз ишләрин һансыны етмисиниз? Нијә дүнја, елм, техника, тәрәгги дилләрини өјрәнмәмисиниз? Өјрәнмисинизсә нијә Аллаһын бидәнә електрон милчәкөлдүрәнини дүзәлдә билмәмисиниз? Нијә “онларын сајсыз-һесабсыз ресурсларында “ өз пајынызы алмамысыныз? Нијә дүнјаја говушмамысыныз вә јени мәканлар кәшф етмәмисиниз? Етсәјдиниз Колумбдан даһа мәшһур олардыныз. Ҹаваб верин, бу аһыл јашыныза гәдәр нијә бир планетә ҝедиб чыхмамысыныз? Сизин ки, өмүр боју исламла ишиниз олмајыб, бөјүк еһтималла намаз, оруҹ, һәҹлә дә мәшғул олмамысыныз ки, бу дини ајинләрин сизи елмдән узаглашдырдығыны иддиа едәсиниз! Бир дә “ислам ҹәһаләтиндән гопарыб...” ифадәсини ишләдирсиниз. Әслиндә ҹаһилин јекәси сизсиниз, билирсиниз нијә? Чүнки сиз иддиа етдијиниз кими елм адамысыныз, елми наилијјәтләриниз вар. Биринҹи јазымызда да сизә бу ајәни јаздыг: “Де: 'Һеч биләнләрлә билмәјәнләр (алимлә ҹаһил) ејни ола биләрми?! (Аллаһын ајәләриндән, дәлилләриндән) јалныз ағыл саһибләри ибрәт алар” (“Зүмәр” 9) Ҝөрүн сиз нә гәдәр ҹаһил инсансыныз ки, сизинлә (игтисадчы илә) елми олмајан инсанлар арасында фәрг гојан бир дини – Исламы “ҹәһаләт” адландырырсыныз. Бундан бөјүк ҹәһаләт ола биләрми? “Оху” дејән (“Әләг” сурәси, ајә 1) динин һарасында ҹәһаләт ола биләр? Сиз һеч өмрүнүздә сизә ушаглыгда “а бала, елм оху, ҹәмијјәтә фајда вер” дејән ағсаггалыныза “ҹаһил” демисинизми?\nУнутмајын ки, сизин ҹүзи дә олса елми наилијјәтләриниз варса бу сизин Исламдан узаг олмағынызла бағлы дејил. Белә олсајды техника елмләри доктору, профессор, АМЕА-нын мүхбир үзвү, Азәрбајҹан Дөвләт Нефт вә Сәнаје Университетинин Автоматлашдырылмыш идарәетмә системләри кафедрасынын сабиг мүдири, МБА програм директору, АДНА, Ҹорҹија Дөвләт Университети, Атланта, АБШ, ББА Програм директору, "Задә ирси вә сүни интеллект" Ассосиасијасынын президенти Рафиг Әлијев дә сизин кими исламы ҹәһаләт адландырарды. (Һәр һалда сиз онун јанында “Биләҹәридән о тәрәфә” дејилсиниз!) О бојда Рафиг Әлијев “Дин вә гејри-сәлис мәнтиг” мәгаләсини јазандан сонра Ислам диншүнасы илә мәсләһәтләшир, мәгаләдә дини мөвзуда сәһвин олуб-олмамасы барәдә мәсләһәтләр алыркән, сиз Исламы ҹәһаләт адландырырсыныз. Рафиг Әлијеви гәбул етмәсәниз, даһа бөјүк шәхсијјәти - Хаҹә Нәсрәддин Тусини дә мисал вурмаг олар. Рәһмәтлик мөмин олуб вә әгаид (дини әгидәләр) мөвзусунда (Ислам әгидәсиндән) бәһс едән вә дини һөвзәләрдә охунан јүксәк сәвијјәли “Тәҹридул-етигад” адлы китаб јазыб. (Јери ҝәлмишкән о китабы охумаға чалышын, бәлкә һидајәт тапдыныз) Ејни заманда мөмин, исламчы, дин алими олмасы онун мәшһур Нәсрәддин Туси олмасына манеә олмамышдыр.\nСонда јазыб “ҹаһил пхисолоҝијасы” адландырдығыныз Гуран ајәсинә ("Еј иман ҝәтирәнләр! Аллаһа, Пејғәмбәрә вә өзүнүздән олан ихтијар (әмр) саһибләринә итаәт един") ҝәлинҹә, орада мөминләрә, Аллаһа иманы оланлара хитаб едилир. Аллаһа иманы оланларын Аллаһы гојуб гејрисинә итаәт етмәси ҹаһилликдир. Сизин үчүн чәтин олса да ҝүн ҝәләр анлајарсыныз.